text:
Ibisi bya Huye ni umusozi uherereye mu Karere ka Huye, mu Ntara y’amajyepfo, ufite ubutumburuke busaga metero 2400. Uyu musozi ukaba ariwo watoranijwe na ministere y’umuco na siporo gutangirizwamo gahunda ya sporo ya bose(sport for all) na siporo yo mu misozi miremire iyobowe na Mountain Sports Club IBISUMIZI.
Ku bufatanye n’akarere ka Huye, Mountain Sports Club IBISUMIZI yavukiye muri ako Karere ikaba yariyitiriye ingabo za Ruganzu II Ndoli zitwaga IBISUMIZI zahangamuye Nyagakecuru wategekaga ingoma y’abenengwe yari iganje muri ibyo bisi bya Huye ahagana mu mwaka w’1600 nyuma ya Yezu. Ku wa gatandatu taliki 13 Ukuboza 2014 ministere y’umuco na sporo, yatangije sporo yo guterera no kumanuka uwo musozi nka bumwe mu buryo bugamije kunanura imitsi no kubungabunga ubuzima ku ruhande rumwe, no kumenyekanisha amateka y’uwo mugore udasanzwe ugaragaza uburinganire mu Rwanda rwo hambere ndetse n’ubutwari n’ubwenge bw’intambara budasanzwe ( extraordinaire tactique militaire) bw’umwami Ruganzu II Ndoli, waguye U Rwanda ahereye ku busa mu gihe rwari rwarigaruriwe n’u Bunyabungo rwuzuye ingoma z’abahinza bigometse ku ngoma Nyiginya.
Aba ni ku nzu ndangamurage y’u Rwanda aho abari bitabiriye iyo sporo baganira na ministre w’umuco na sporo bitegura kwerekeza I Sovu aho bazamukiye bagana mu mpinga ya Huye.
Mw’ijambo rye mu mpinga y’ibisi bya Huye, ministre Habineza Joseph yakanguriye abari aho kwitabira gukora sporo ku buryo buhoraho kuko sporo ari ingenzi mu mibereho y’abanyu. Mu ijambo rye, Minisitiri Habineza yashimiye Club Ibisumizi yateguye iki gikorwa, maze yibutsa abari aho ko siporo ari ngombwa mu buzima.Yagize ati « bivugwa ko umuntu mukuru agomba gukora siporo nibura amasaha abiri n’iminota 30 mu cyumweru. Ugereranije ni nk’iminota 40 buri munsi». Yakomeje agira ati « iyo ukora siporo ntusaza, iyo ukora siporo uhora mu mutwe ukeye. Ni cyo gituma dushaka ko buri Munyarwanda akora siporo. Abanyarwanda bose nibakora siporo, ya paradizo duhora tuvuga tuzaba twayigezeho».Yongeyeho kandi ko sporo idufasha kwirinda indwara zimwe na zimwe cyane izo mu busaza nka Hypertension, Diabete, Rubagimpande ndetse avuga ko ari bumwe mu buryo bwo gukoresha umwanya neza umuntu atawutaye mu matiku.
Ministre wa sporo n’Umuco aramutsa abaturage bari bitabiriye kuzamuka ibisi bya Huye
Uwaruhagarariye akarere ka Huye muri ibi bikorwa yasobanuye ko bateganya gutunganya neza iyi site kugirango ishyirwe ku rutonde rw’utundi duce nyaburanga dusurwea muri biriya bice by’intara y’amajyepfo.
Usibye mu mpinga z’uwo musozi wa Huye hari amatongo ya Nyagakecuru, abitabiriye urwo rugendo basobanuriwe amateka akubiye kuri uwo musozi arimo ku Kabakobwa, aho abakobwa bo muri ako gace hahuriraga, bagiye guca imyeyo no kwiga bimwe mu byarangaga umuco w’abanyarwanda. Aho hose niko bagendaga basobanurirwa amateka yaho.
Bwana Kajuga Jerome, prezida w’Ibisumizi, asobanurira ministre wa sporo n’abamuherekeje amateka yo ku Kabakobwa
Aba ni abitabiriye uru rugendo rurerure rujya kwa Nyagakecuru, bamwe bitwaje utubando.
Mu mpinga y’ibisi bya Huye, abahageze bashoboye kwibonera iriba rya Nyagakecuru. Niho yashoraga inka ze. Iri riba ngo rikaba rigizwe n’amazi y’urwunyunyu atuma inka zirinda vuba bigatuma zirushaho no kororoka. Aha niho abaminutse uyu musozi bahuriye baganirirwa ku mateka y’iryo riba.
Ngiryo iriba rya Nyagakecuru mu mpinga z’ibisi bya Huye.
Uvuye aho ku iriba, ahantu ugera ugasanga hahabanye n’aho uturutse hatereraga cyane, ugwa ahantu hashashe ubona haba heza no gukambika ukarara kandi hitaruye. Iyo werekeje amaso epfo, ubona wirengeye umugi wa Butare imbere yawe ushashe nk’itaba imbere yawe. Aho iyo uhavuye ugenda werekeje ahashinzwe umunara wa Radiyo uhuriweho na antenne z’itumanaho ryose ry’u Rwanda. Aho niho hari hashinzwe amahema yagombaga kuruhukirwamo n’abahangaye uwo musozi.
Ministre wa siporo Habineza Joseph n’umuyobozi mukuru w’Ingoro z’Umurage z’u Rwanda Umuliisa Alphone n’abandi mu myitoza ngororangingo.
Inyuma y’aya mahema ni mu itongo rya Nyagakecuru ahakorewo umuhango wo gutera igiti cy’umuvumu, kigaragaza ko hatakiri itongo ahubwo hagiye guhinduka urugo nyabagendwa hagatangira kubyazwa umusaruro mu rwego rw’ubukerarugendo bushingiye ku muco. Muri make uwo munsi kwa Nygakecuru hahinduriwe amateka.
Ku itongo rya Nyagakecuru hatewe igiti cy’umuvumu, bishaka kuvuga ko hatakiri itongo, ahubwo habaye urugo rugendwa.
Mbere y’uko ibisi bya Huye bigaruzwa umuheto na Ruganzu II Ndoli, byari biherereye mu gihugu cy’abenengwe, Ingoma-Ngabe yabo ikaba Nyamibande. Bategekaga. Igihugu cyabo cyitwaga U Bungwe, cyari kibumbye u Busanza bw’amajyepfo (Komini Maraba, Mbazi, Ruhashya, Shyanda zo muri Perefegitura ya Butare, ubu akaba ari mu Karere ka Huye, u Bufundu (Komini Kinyamakara, Nyamagabe, Mudasomwa na Karama zo muri Perefegitura ya Gikongoro), ubu akaba ari mu Karere Ka Nyamagabe. Ingoma yabo yafataga na Nyaruguru(Komini Runyinya na Gishamvu zo muri Butare na Mubuga na Rwamiko zo muri Gikongoro), ubu ni mu Karere ka Nyaruguru. Yageraga kandi n’aho bitaga Bashumba-Nyakare (Komini Kigembe na Nyakizu byo muri Butare), ubu ni mu Karere ka Gisagara ndetse n’intara y’u Buyenzi (komini Nshiri na Kivu zo muri Gikongoro ). Ubu naho ni mu Karere ka Nyamagabe.
Ubwo Ruganzu II Ndoli yabundukaga, u Rwanda rwari rwarigaruriwe n’Ubunyabungo ndetse n’abandi bahinza bose barigometse.Yaje gutera igihugu cy’Abenengwe, ariko Nyagakecuru amubera ibamba! Bivugwa ko Nyagakecuru yari afite urugo rugoswe n’ibitovu ndetse akagira n’inzoka y’uruziramire itatumaga hari uwegera urwo rugo. Ruganzu yagerageje kumutera inshuro eshatu zose arananirwa, nyuma aza kumwigira andi mayeri. Yamugize inshuti amugabira ihene zaduka muri bya bitovu zirabirya ,urugo rusigara rurangaye . Ikindi kivugwa ni uko inzoka, uruziramire rutarya ihene kandi ngo bitanaturana kuko ihene zirunukira. Aho urugo rusenyukiye rero, Ruganzu yateye Nyagakecuru bimworoheye aramutsinda maze yigarurira atyo Ingoma y’Abenengwe.
Nyagakecuru BENGINZAGE yari umugore wa Samukende, akaba na nyina wa Rubuga umwami w’u Bungwe.
Philomene MUKANKUSI
Umuyobozi ushinzwe Itumanaho n’Itangazamakuru
Muri Komisiyo y’Igihugu Ikorana na UNESCO


c: text/html

text:
Abantu benshi bakoresha smartphones za Android bakenera gukoreshamo applications zikora akazi Gatandukanye bitewe n’icyo zagenewe, izo application akenshi usanga bazikura kuri Google playstore, bazohererezanya na Flash share cg Bluetooth, n’izindi application zikoreshwa muguhererekanya application; ariko hari igihe nka application uba ukeneye Iba itaboneka kuri Google playstore, wenda umuntu uzi uyifite mutarikumwe ngo ukoreshe za applications zifasha Muguhererekanya application kuko zikora ari uko abahererekanya begeranye. Kandi uyikeneye cyane birumvikana ko Ukenera kuyishakisha kuri internet, kandi mu gihe udasanzwe ubimenyereye byagutwara umwanya munini utarayibona bikanakumarira Data(megabytes) Utanabonye icyo washakaga. gusa hari ubundi buryo bworoshye kandi bwiza Cyane .
Abenshi muri mwe batunze smartphone bakoresha WhatsApp bandikirana cyangwa bohererezanya Photos,Video, Audio,Docx,PDF,etc… ariko mubusanzwe imikorere ya WhatsApp ntago ikunda ko wohereza applications za Android.
Ubusanzwe WhatsApp ntago yohereza file ifite extension ya “.APK” kandi application za android niyo extension zifite. Ariko ishobora kohereza .docx na .txt files. Ubu tugiye kureba uburyo ushobora kubigenza ukohereza application kuri WhatsApp.
NB:
Ugomba kuba ufite application ushaka kohereza ifite extension ya “.APK”
1.Jya aho wabitse iyo application ushaka kohereza
2.Hindura izina rya application ahari “.APK” uyikureho ushyireho “.txt” ubundi wemeze
3.Fungura whatsapp yawe ujye ahari “attache tout” cg “Attach Files” cyangwa iruhande rw’akamenyetso ka camera ugakandeho. Urabona ahanditse documents , ushake izina ry’iyo application wahinduriye izina iherwa na txt wohereze bisanzwe nk’uko wohereza dokima, Irahita igenda.
4.Uwayakiriye namara kuyi downloading arajya muri .File manager>WhatsApp>Media>Whatsapp Documents Ahindure ya “txt” ashyireho “APK” ahite akora install nkibisanzwe

robotstxt: allowed

filter: keep


text:
Ku Ncuti Yanjye EWSA,
Ejo bundi nagutekerejeho numva nta makuru yawe
mperutse uretse amwe abantu barikuvuga ko wamaze ibintu ubitwika , ariko nanjye nta yanjye uherutse. Sha EWSA
we, uzi ukuntu hano hanze abantu bari kujya
bakwishimira. Yayayaya, ngo uri kujya ubaha
amasomo meza cyane y’’ubuzima.
Ni ukuri warakoze kunyerekera abantu ko ntacyo
bimaze kwirata kuri ba Sekuru ngo bo bateye imbere
kuko ba Sekuruza babagaho nta mashanyarazi. Ubu
se ko bamaze iminsi nta wo babona ntibabaho?
Ntibazongere kwiyemera.
• Ariko EWA, uzi ukuntu abantu baba birase ngo ntibarebera umupira kuri TVR? reka umuriro wawe rero uwisubize nkuko bisanzwe iteka! babandi bacyaje amaso kuri za DSTV dore ko baba banishyuye cyangwa baguze akayoga bagakanaguzwa. mu minota ibiri ukibagirwa ukawurejura; ubwo ka decodeur kagatangira kakarodingaaaaaaaaaaaaa kuzagera ku ijana! ubwo twe turebera kuri TVR tuba twenda gusoza umupira!!!
•Sha EWA, uzi ivogonyo ry’aba nya Kigali ngo
ndatashye ngiye kureba amakuru. Wamubwira uti
dusangire kamwe ngo hoya serie itancika!!! Ehhh, ba
sekuru ko batayarebaga byababujije kutubyara. E
dayeri abamotsi bazongera babone akazi abe ari bo
bazajya bavuga amatangazo. Dore n’ubundi nsigaye menya amakuru iyo convayeri yibeshye akayavugaho ndi gutaha muri tagisi.
•Uzi ibikuba abantu babaga baciye ngo nta
wakwambara itisi idateye ipasi? Usigaye
ubanyerekera ko byose bishoboka? Icyo ngukundira
ntiwitaho ibyabo by’ímirimbo. Bajye babyambara
cyangwa barorere, afutaroro wowe ntacyo bikubwiye
ku kwezi urayamanukana.
•Urazi EWA, abacuruzi bí Kigali shahu baragukunze
muri iyi minsi bakuvugana imoshonizi; Abagurisha
stabilisateurs,abamesa bakanatera ipasi, abasana
ibyuma bya radio, televisiyo ndetse n’abagurisha za
groupe electrogene na bya byuma bikoresha ingufu
z’izuba. Abantu bakunda ibihuha nabo bakwishimiye kuko ubu nibo bahitinga mu kuvuga amakuru aho
Radio zose uzizibishije.
•Ikindi, umfashiriza abanya Kigali kurya neza. Ninde
wababwiye se ubundi ko ari byiza kurya ibiryo
byaraye? Ngo imboga muri firigo? Ngo amata iyo
atabitse muri firigo arapfa. Jya ubankosorera rata.
Bajye bagura ibyo bamara, ntuba wishingiye iryo bika
bika ryabo.
•Uzi hindiri y’abajyanama b’ubuzima ngo umuntu
akaraba kabiri ku munsi ngo bitabaye ibyo yarwara
ra? Uzi ko ubu umuntu ukaraba rimwe ku munsi
arebye nabi yarwara ari we, jya ubankosorera. Ubu
se ababa mu butayu ntibabaho.
• Nashakaga kukugezaho ubutumwa bwa ba
Businessman b’i Kigali ngo warakoze cyane. Abo
muri dry Cleaner ngo warabafashije cyane kuko
basigaye batera námasogisi kuko abenshi
batakibona umuriro. Abagurisha group bo ngo
bazaguha injyawuro kabisa. Abagurisha panel solaire ngo wabavanye aho umwami yavanye Busyete.
Reka mbe ndetse kukubwira byose ubanze usome níbi.
Hagati aho ngo na unite kuzuriza nta kintu
byabatwaye kuko n’ubundi nta muriro baba babonye!!
Ibaruwa yandikiwe EWSA mu rwego rwo kubashimira mu buryo bwiza bitwara mo bwo kutwima umuliro,
Ku Ncuti Yanjye EWSA,


text:
Abejejwe nimuze tujye mu ijuru ryafungutse
Aba pasiteri batatu bagiye kuvuga ubutumwa bwiza mu majyaruguru y'u Rwanda aho bita ku Rushashi nuko barabwiriza igihe cyo kuruhuka kigeze uwari wabakiriye mugenzi wabo arababwira ati "muze njye kubagurira umutobe" bageze mu tubari twose babura umutobe
babura na fanta basanga hari urwagwa, primus, n'ikigage gusa maze mugenzi wabo ati "reka dupfe kunywa kariya gapfundikiye turagasengera mu izina rya Yesu imisemburo iravamo", nuko bagufatiye primus baragotomeye buri wese yiha tubiri barasohoka bageze hanze uwarukanyoye bwa mbere abona isi iragenda izenguruka avuza induru ahamagara bagenzi be ati "nimuze murebe ibyahanuwe igihe cyo gutaha kirageze bibiliya ivuga ko ku munsi wa nyuma imisozi izimukira indi ijuru rigafunguka isi ikazunguruka none dore igihe cyageze abejejwe nimuze tujye mu ijuru ryafungutse", bagenzi be barakomakoma bati ni ka kantu wanyoye,ati ese kuki kare kose mutakampaye ngo nigendere hakiri kare.
Related Posts by Categories


text:
Umuhanzikazi Uwishema Rosaline(Rosy) Yiga mu mwaka wa kane w’icungamutungo (management) muri Kaminuza Nkuru y’u Rwanda. Mu gitaramo cy’inkera y’abahizi cyabaye kuwa 20 Mutarama 2012 muri iyi Kaminuza, yahawe igihembo cy’umuhanzikazi witwaye neza, ni ukuvuga uwagaragaje umwete mu mwuga we kurusha abandi, mu mwaka ushize wa 2011.
N’ubwo nta mukunzi agira wihariye, indirimbo ahimba akanaziririmba zibanda ku rukundo ariko ngo nizivuga ku buzima busanzwe na zo araziririmba.
Yatangiye kuririmba mu mwaka w’2009, kugeza ubu amaze gushyira ahagaragara indirimbo zigera kuri 7 ari zo Witinya, Dj, Mbariza, Paradizo, Sinakwanze, Ni wowe n’Umunsi ku munsi yaririmbanye na Ali Sudi.
Rosy Afite n’izindi ndirimbo zigera kuri 7 zikiri muri studio zizasohoka mu minsi iri imbere. Muri izo ndirimbo yamaze gushyira ahagaragara, 2 muri zo zigaragaza amashusho, Izo ni Ni wowe na Sinakwanze.
Kubera ko zimwe mu ndirimbo nka Ni wowe, Sinakwanze,… zivuga ku rukundo, twifuje kumenya uwo aba abwira kandi avuga ko nta mukunzi agira, maze amwenyura, agira ati “njye ku bwanjye nta we nabwiraga. Natekereje uko nabwira umukunzi ndamutse mufite nuko mpimba ziriya ndirimbo.” Uretse iz’urukundo, indirimbo zivuga ku buzima muri rusange ahimba azikura ku biba kuri bagenzi be ndetse n’ibimubaho ubwe.
Ku bijyanye no kuba kuririmba yabigira umwuga, Rosy yavuze ko abyifuza, ariko bitewe no kuba mu Rwanda hakiboneka abakoresha indirimbo z’abandi bataziguze (pilatage) bimuca intege. Yunzemo agira ati “numva nzajya nkora akandi kazi kazamfasha gutera imbere mu muziki. Igihe uburenganzira bw’umuhanzi buzatangira gukurikizwa neza mu Rwanda, hari igihe kuririmba byazanteza imbere.”
Kuba muri kaminuza yigamo habamo abahanzi benshi byakanguye impano yari asanzwe yifitemo yo kuririmba, ati « Mbere nabwo nakundaga kuririmba, rimwe na rimwe nkaririmbira abana twiganaga ariko nari ntarabona umwanya wo kwicara nkahimba indirimbo nkanayishyira ahagaragara.” Kubera iyo mpamvu, ngo mbere y’uko asohoka muri iyi kaminuza azahakorera igitaramo cyo gushyira ahagaragara indirimbo ze zose, Ibi yabishimangiye agira ati “muri Kaminuza ni ho natangiriye umuziki, ndifuza kuzahasohoka nkoze ikintu kigaragara.”
Hari igihe abahanzi baba bazi no kwifashisha ibyuma by’umuziki, Rosy we ntarabigeraho n’ubwo ubu ari kwiga gucurangisha gitari. Kugeza ubu uyu muhanzi ahimba indirimbo akazijyana muri studio ari na zo zimushyiriramo injyana y’ibyuma bijyanye. Atangira yifashishaga studio Maurix Music yakoreraga mu mugi wa Butare, ariko ubu iyo studio ntikihakorera kandi ngo nta n’indi ahazi. Ibyo bituma asigaye yifashisha iz’i Kigali.
Uretse umuziki, Rosy akunda Imana, umuziki, kuba hamwe n’inshuti ze, dore ko agira nyinshi n’ubwo nta mukunzi wihariye aragira. Rosy kandi ngo akunda amahoro, akanga ibimutesha umutwe, abamubeshya ndetse n’abarenganya abandi.
Abahanzi Nyarwanda: Uwishema Rosaline(Rosy)
at 2:28:00 PM
Labels: abahanzi nyarwanda, ibyamamare


text:
Imyaka 20 yose irashize itsinda VISION STAR DANCE CREW ryiganjemo abana bavuye ku muhanda ndetse n'abaretse ibiyobyabwenge bihurije hamwe bagahitamo gukorera hamwe bunga imbaraga bagahuza amaboko maze bakajya inama yo gukora umwuga wo kubyina na cyane ko bemeza ko ari wo ubatunze.
Itsinda Vision Star Dnace Crew rikunda kwigaragaza cyane cyane mu bitaramo bitandukanye ryitabira rigakuramo ibirifasha ndetse na buri muntu muri bo akabaho neza abona ibyo we akeneye bivuye mu kubyina nk'uko twabitangarijwe na Niyobuhungiro Aboubakar umuyobozi wa Vision Star Dance Crew.
Mu kiganiro na Inyarwanda.com Niyobuhungiro yavuze ko kuba ari abasore babikesha kubyina kandi kuba byaratumye bava mu muhanda abandi bakareka ibiyobya bwenge banywaga bibatera imbaraga zo gukora cyane ndetse no gushaka uburyo bwose bakoresha kugira ngo bagire inama urundi rubyiruko bagenzi babo kwitandukanya n'ibyo bavuyemo. Yagize ati:
Twe Vision Star Dance Crew twiganjemo abana bavuye ku muhanda kuko nanjye tuvugana nahoze ndinzererezi ku muhanda gusa nabivuyemo hashize imyaka 20 yose mbihagaritse nihuza nabagenzi bange dukora itsinda kugeza ubu tubifata nk'akazi kuko tubeshejwe ho nabyo Vision Star Dance Crew twizeye ko ikigitaramo kizaba cyiza kandi ubutumwa buzatangirwa aha buzafasha benshi by'umwihariko urubyiruko ruzacyitabira.
Nk'uko Niyonkuru yakomeje abitangariza Inyarwanda.com Vision Star Dance Crew ni itsinda ribarizwa mu karere ka Rubavu. Aba basore bakunze kwifashishwa mu bikorwa bitandukanye nko kujya kubyina ahantu hatandukanye. Iri tsinda rigizwe n'ababyinnyi 30. Kuri ubu bari gutegura igitaramo ku bufatanye n'ikikigo mu gashami k'umuco gakuriwe na Nsanzubuhoro Philemo wabwiye Inyarwanda.com ko uretse kubyina bakishima bazatambutsa n'ubutumwa kandi bizeye ko ubukangurambaga buzatangirwaga buzatangwa hari cyo buzasigira urubyiruko.
Vision Star Dance Crew bagiye gukora igitaramo cyo kurwanya ibiyobyabwenge


text:
mbere yuko ugira igicuruzwa ugurira kuri interineti nko kuri amazon cg Ebay cg alibaba cg ahandi aho ariho hose, usanga kuri CONDITION hariho uko icyo gicuruzwa kimeze bigusobanurira niba ari gishya cg cyarakoreshejweho, gusa akenshi hari igihe utabyitaho kandi biba ari ingirakamaro kuko hari igihe impamvu kiba gifite ibiciro biri hasi cyane ari uko kidakora kandi umucuruzi yarabyanditseho bityo bigusaba kwitonda nta guhubukira kugura utabanje kureba condisiyo y’icyo ugura.
KONDISIYO ZIKUNZE KUGARAGARAHO NI IZI ZIKURIKIRA:
*NEW: iyo handitseho NEW icyo gicuruzwa kiba ari gishya 100% kitarigeze gikoreshwaho na rimwe kandi kigifunitse mu bifunika byacyo by’umwimerere.
*NEW(other): iyo handitseho NEW OTHER icyo gicuruzwa kiba ari gishya ariko kitari mu bipfunyika byacyo cyagakwiriye kubamo nk’amashashi cg amakarito gikwiye kuba kirimo, urugero nka telefone shya ariko idapfunyitse mw’ikarito yayo mvaruganda.
*REFURBISHED: aha ni igihe igicuruzwa kiba cyaragurishijwe ariko umukiriya akakigarura bitewe n’impamvu runaka, wenda yasanze harimo akabazo cg wenda yasanze ataricyo yashakaga kandi yari yarahawe Garanti (Guarantee), icyo gihe akigarurira umucuruzi ubwo umucuruzi agakosoramo amakosa yari arimo niba impamvu cyagaruwe ari ukubera akabazo cyari gifite ubundi Kigasubizwa kw’isoko, ariko icyo gicuruzwa gishobora kugarurirwa umucuruzi atari uko cyari gifite akabazo ahubwo aruko umukiriya wenda yasanze ataricyo yifuzaga, icyo gihe akenshi kiba kikiri gishya nabwo kigasubizwa kw’isoko…. muri macye ibicuruzwa byagaruwe kw’isoko n’umucuruzi yari yarabihayeho umukiriya akabigarura bitewe n’impamvu iyo ariyo yose byaba bigifite ubushya cg ntabwo icyo gihe biba biri REFURBISHED
*USED: aha ni igihe igicuruzwa kiba cyarakoreshejweho hanyuma kikongera kigasubizwa kw’isoko wenda bitewe nuko uwagikoreshaga yagihaze, ibyo bakunze kwiga ocasion.
*FOR PARTS ONLY: aha ni igihe igicuruzwa kiba kidakora, kigashyirwa kw’isoko kugirango ukigura azakoreshe amapiyese y’acyo cg azakikoreshereze mu zindi gahunda ze, bikunze kugurwa n’abatekenisiye.


text:
Ku gicamunsi cyo kuri uyu wa gatanu, Umuturage wo mu Mudugudu wa Rebero, Akagari ka Gisuna, Umurenge wa Byumba mu Karere ka Gicumbi yahitanywe n’umuriro wo ku miyoboro minini y’insinga z’amashanyarazi z’Ikigo k’igihugu gishinzwe ingufu.
Uyu nyakwigendera yari umuhwituzi mu mudugudu yari atuyemo, akaba yitwaga Gakuru Sylvère wavutse 1954. Ngo nta mugore n’abana yagiraga.
Mu mudgudu atuyemo, hanyura insinga zijyana umuriro ku Murindi wa Byumba ariko zegereye hasi cyane ku buryo abaturage batahwemye kugaragaza ko zibateye impungenge.
Kuri iki gicamunsi, Gakuru ngo yari arimo atunda ibiti byo gusanira umuturage, aza gukoza igiti kibisi kuri izi nsinga umuriro uramukubita ahita apfa.
Mukabaramba Patricia, Umuyobozi w’umudugudu wa Rebero nyakwigendera yari atuyemo yavuze ko uru rupfu rubabaje. Asaba ko abaturage batuye munsi y’izi nsinga bakwimurwa cyangwa zigashyirwa hejuru aho zidashobora kubangamira umutekano wabo.
Nkundabakuze Fulgence uyobora ishami ry’ikigo k’igihugu gishinzwe gucuruza umuriro w’amashanyarazi “EUCL” mu Karere ka Gicumbi yabwiye Umuseke ko babajwe n’iyi mpanuka, ndetse yihanganisha umuryango we.
Ati “Nta muntu wishimira gutakaza umuntu cyane cyane mu buryo butunguranye nk’ubwo ngubwo. Niba mwarebye neza hari ‘Amapiloni’ manini ari hepfo yamaze kurangira.
Ikibabaje cyane ni uko uyu muyoboro wishe umuntu twari kuwuvanamo amashanyarazi ejo, tugira ngo tuyimure dushyire mu mapiloni maremare badashobora gukoraho yamaze kuzura. Twayazamuye kugira ngo dukemure icyo kibazo, dukumire n’impanuka nk’izi zishobora kuba.”
Abajijwe icyo itegeko riteganya mu gihe habaye impanuka nk’iyi igahitana ubuzima bw’umuntu, Nkundabakuze yavuze ko iyo impanuka nk’isi zibaye hari amategeko akurikizwa nyuma yo gusuzuma impamvu y’impanuka n’uko impanuka yabaye, n’ibyo yangije byose bifasha kumenya uburyo hagira igiteganywa.
Evence Ngirabatware
UMUSEKE.RW/Gicumbi


text:
1
Nonese abazabagwa bariyandikishije cyangwa umuntu wese yaza???
Ariko IBYUBUNTU UBYUMVA MURI Afrika gusa. Nta bibazo mwibaza? Abo bantu se, nta mushahara bagira? Wishyurwa nande? Kw'Isi ntacyubuntu.
Yooooo! Bonne action Uzi ukuntu operation ihenda? Osee ijuru niryo nyine ni delivrance Uzi gukiza uwihebye agasubir guseka !"""??
Ba Gitwaza na ba Masasu babonereho cyane cyane ko uyu atari Apotre!
Uwo Pastor Osee rwose ni umuntu w'intwari turamukunda cyane Imana ijye imuha imigisha.
Imana iguhe umugisha Pastor Osee.
1


text:
DUSANGIRIJAMBO: Tsinda umuco wo gukorera kuri » baranyica » maze « Charisme » wahawe ikunde igirire benshi akamaro!
Amasomo ya Liturujiya yo kuri iki cyumweru cya gatatu mu bisanzwe by’umwaka arahimbaje kandi afite ubuhanga bukomeye atwungura uyu munsi. Icyandyoheye kuruta ibindi ni inyigisho Pahulo mutagatifu aduha ku IMPANO/CHARISME duhabwa n’Uhoraho Imana, akayitereka mu mitima yacu. Koko ni ukuri, nta muntu n’umwe uviramo aho, ntawe uvukana ubusa. Buri wese afite impano yahawe. Iyo mpano kandi ntabwo ayiherwa ubusa! Ayihabwa kugira ngo ihe icyanga ubuzima bwe bwite ariko kandi ikagomba no kugirira abandi benshi akamaro. Reka twumve uko ijambo ry’Imana ribitubwira :
1.ISOMO RYA KABIRI: 1 Abanyakorinti 12, 12-30
Bavandimwe, mu by’ukuri umubiri ni umwe kandi ugizwe n’ingingo nyinshi ; ariko izo ngingo zose n’ubwo ari nyinshi zigize umubiri umwe : ni ko bimeze no kuri Kristu. Twese twabatirijwe muri Roho umwe ngo tube umubiri umwe. Twaba Abayahudi cyangwa Abagereki, twaba abacakara cyangwa abigenga, twese twuhiwe Roho umwe. Koko rero umubiri ntugizwe n’urugingo rumwe gusa, ahubwo ugizwe na nyinshi. Niba ikirenge kivuze kiti “Niba ntari ikiganza nta ho mpuriye n’umubiri”, byakibuza kuba urugingo rw’umubiri ? Niba ugutwi kuvuze kuti “Ubwo ntari ijisho nta ho mpuriye n’umubiri”, byakubuza kuba urugingo rw’umubiri ? Niba umubiri wose ubaye ijisho, kumva byaherera he ? Niba byose bibaye ugutwi, uguhumurirwa kwaherera he? Noneho rero Imana yagennye umwanya wa buri rugingo mu mubiri uko yabyishakiye. Yabaye byose byarabaye urugingo rumwe, umubiri wari kuba he ? Ingingo rero ni nyinshi, ariko umubiri ukaba umwe.
Ijisho ntirishobora kubwira ikiganza ngo “Singukeneye”, n’umutwe ngo ubwire ibirenge uti “Simbakeneye”. Byongeye kandi n’ingingo zisa nk’aho ari nta ntege na zo ziba ngombwa, ndetse n’izo dukeka ko zisuzuguritse ni zo twubaha cyane, maze izirusha izindi gutera isoni tukarushaho kuzubahiriza. Naho ingingo zacu ntizijya ziduhangayika. Cyakora Imana yateye umubiri ku buryo buha icyubahiro ingingo zari zitacyifitemo, ari ukugira ngo umubiri utibyaramo amakimbirane, ahubwo ingingo zose zibe magirirane. Niba hari urugingo rubabaye, izindi zose zisangira ako kababaro ; niba hari urugingo rumerewe neza, izindi na zo zirishima.
Namwe rero muri umubiri umwe ari wo Kristu, kandi mukaba ingingo ze buri muntu ku giti cye. Bityo rero abo Imana yashyizeho muri Kiliziya, aba mbere ni intumwa, aba kabiri ni abahanuzi, aba gatatu ni abigisha. Hanyuma ikurikizaho abakora ibitangaza ; abafite ingabire yo gukiza abarwayi, iyo gutabarana, iyo kuyobora n’iyo kuvuga mu ndimi. Mbese bose ni intumwa ? Bose se ni abahanuzi ? Cyangwa ni abigisha ? Mbese bose bakora ibitangaza ? Cyangwa bafite ingabire yo gukiza ? Bose se bavuga mu ndimi ? Cyangwa bose bazi kuzisobanura ?
2. Tuzirikane iri somo
Mu kugerageza kwicengezamo iri somo, ndasanga hari ikintu gisa n’ikizami gikomeye buri wese agomba gukora, mu ntambwe eshatu.
Intambwe ya mbere ni ukwicara ugafata umwanya wo gushishoza kugira ngo umenye neza impano wahawe, iyo ariyo. Ushobora gusanga ari impano ihanitse cyane, iyi ikora ibitangaza bigaragara. Ushobora kandi gusanga ari impano iciye buhufi benshi bashobora kunyura iruhande ntibahite bayibona. Ikiri ukuri ni uko impano zose zifite akamaro gakomeye , ku muntu ku giti cye no ku muryango wose.
Intambwe ya kabiri ni ukwakira neza iyo mpano. Iyo ugaye impano wahawe ahubwo ukihangishaho kurarikira iyo utahawe, ntacyo ugeraho, ubuzima burakugora, byarimba bukakunanira burundu. Nanone ariko umuntu si we wenyine ku giti cye ugomba kwihatira kwakira neza impano yahawe, na » communauté » abamo igomba kwemera no kwakira neza iyo mpano. Iyo wifitemo impano runaka , abo mubana bakanga kuyemera, bikunze kuba ikigeragezo cy’urucantege, amaherezo bikazavamo itotezwa rikaze, induru n’umwiryane.
Intambwe ya gatatu ni ukubyaza umusaruro impano wahawe. Niba warahawe impano yo gutwara indege ariko ntiwigere ugira umuhate wo kwiga kuba umuderevu , yewe ukirinda no kwiga no gutwara igare, birumvikana ko iyo mpano izapfa ubusa ! Niba wumva wifitemo impano yo kuyobora abandi ariko ugasanga urikorera akazi ko kuba Umuyaya cyangwa Umuboyi gusa, birumvikana ko impano wahawe iba imeze nk’iyahambwe mu gitaka bityo ikaba idashobora gutanga umusaruro ! Nanone kutabyaza impano yawe imbuto bishobora kuguturukaho wowe ubwawe kuko ntacyo ukora ngo impano yawe isagambe cyangwa bigaturuka kuri » communauté » ubamo idashaka kugufasha !
Icyo twese dukwiye kumenya no kwitondera ni iki: iyo impano zinyuranye twahawe zidacunzwe neza ngo zidufashe kandi zubake umuryango wacu, zishobora kubyara ishyari rikomeye, zikatubera impamvu yo kwangana , kugambanirana, gusubiranamo ndetse no kwicana. Nibyo tubona mu buzima bwa buri munsi haba mu ngo iwacu, mu bigo by’Abihayimana, mu kazi. ..mu bitangazamakuru byo mu bihugu byimitse umwiryane nk ‘iwacu i Rwanda.
3. Isomo ku Banyarwanda bo muri iki gihe.
Muri iki gihe igihugu cy’u Rwanda kimeze neza neza nk’umubiri ufite ingingo zinyuranye ariko zitakivuga rumwe! Hadutse abantu bumva ko aribo Banyarwanda bonyine, ko aribo Rwanda, ko ibyiza byose by’igihugu bigomba kuba ibyabo bonyine ! Bene abo ntibatinya kwita abandi benegihugu abanzi b’u Rwanda! Inyangarwanda, Ibigarasha, Ibipinga. ….ni amagambo asobanura kimwe! Mbese urwishe ya nka ntaho rwagiye!
Imbere y’ikibazo kiremereye nk’iki nibyumvikane neza ko umukiro w’u Rwanda udashobora kuzagerwaho hakoreshejwe impano y umuntu umwe rukumbi, cyangwa impano z’Agatsiko gato ! Impano za buri wese zirakenewe cyane. Buri wese agomba kugira icyo akora, ashoboye. Ni ubwo kaba akantu gato. Mwitegereze umurimo buri ruyuki rukora, amasaha menshi cyane buri rwose rukoresha kugira ngo hakorwe litiro imwe ya buriya buki dukunda! Bitwigishe ko « charisme » idatana na « organisation »! Abishyize hamwe ntakibananira.
Byummvikane nanone ko umuntu wese wumva yifitemo impano yo kugira icyo yakora ariko agaheranwa n’ubwoba cyangwa ipfunwe, bikamubuza guhaguruka ngo impano ye igire akamaro….iri jambo ry ‘Imana ari we rigenewe uyu munsi! Impano wifitemo wayiherewe ineza ya benshi, nutayikoresha uzabibazwa! Abahawe byinshi bazabazwa byinshi.
By’umwihariko ndabwira abagore n’abakobwa b’Abanyarwandakazi: niba mu mutima wawe wiyumvamo ko wifitemo akantu k’umwihariko, niba waratahuye ko wahawe impano yo guhangara iterabwoba no kurwanya akarengane, ukaba wemera ko IMBARAGA z’umutima zishobora kurusha ingufu Imbunda n’Amasasu..…jya ejuru ugaragare muri Opozisiyo. Ngwino dushyire hamwe impano twahawe,maze mwirebere ngo zirakiza u Rwanda n’Abanyarwanda bose ingoyi y’ ubutegetsi bw’igitugu n’iterabwoba bumaze kuturembya .
Nibyo koko HARIHO IZINDI MBARAGA…
Icyumweru cyiza kuri mwese,
Uwanyu, Padiri Thomas Nahimana.
Uwemera naze dufatanye urugendo !


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Igitsina ku matelevision, igitsina mu binyamakuru, igitsina muri za filmes ndetse n'ahandi. Aho urebye hose uhasanga amafoto y'abagore bambaye ubusa cyangwa bambaye impenure. Abana bacu ibyo bintu barabibona, bahura na byo nta buryo wababuzamo kubireba kuko biri hose. Ariko nubwo bimeze gutyo biragoye kubona aho umubyeyi yahera aganiriza umwana ku gitsina cyangwa ibyerekeranye n'imibonano mpuzabitsina muri rusange. Binahumira ku mirari iyo bigeze mu muco wacu aho abantu batinya kuvuga ibice by'imyanya ndangabitsina,ni ubwiru bukomeye.Ubivuze aba ruvumwa aba akoze ishyano, abantu baramureba bagatangara bagatekereza ko yahanzweho n'abazimu, kubona atinyuka kuvuga imboro, nta bwoba afite bwo kuvuga igituba na rugongo, aratukana ni umushumba! Ndabyemeye ndi umushumba!None se wowe utari umushumba, uzahugura ute uwo mukobwa wawe upfunduye amabere n'uwo muhungu utangiye guhindura ijwi akaba atangiye kwitegereza abakobwa nk'aho ari abantu bo mu yindi si? Uzamutungukahe umusobanurira uburyo agomba kwitwara mu rungano no kwitwararika mu byerekeranye n'igihe cy'imihindukire y'ubuzima bw'igitsina agezemo. Akeneye gusobanurirwa ibyerekeranye n'igitsina n'imibonano mpuzabitsina muri kino gihe tugezemo aho indwara zifatira mu myanya ndangabitsina zagwiriye kandi zoreka imbaga nka sida, imitezi, mburugu n'izindi tutibagiwe gutwara cyangwa gutera inda utabiteganije. Uzagira isoni se zikurishe uburozi ureke umwana wawe azivumburire ku giti cye cyangwa uzashira amanga wambuke imanga y'ubwoba n'isoni ufate umwana ukuboko umwambutse umwonga w'ubujiji umusobanurire udatinya, umuhugure umuhumurize?Niba uhisemo inzira maze kuvuga dore uko wabyifatamo.
1.Hera ku mahirwe ubonye yo kubiganiraho.
Niba hari nka programe ihise kuri radio cyangwa television ikomoza ku buryo bwo kwirinda mu mibonano mpuza bitsina,boneraho utangire ikiganiro.URUGERO "MBESE IYO CAPOTE BAVUZE UZI ICYO ARI CYO, Sida se ni iki,umuntu urwaye imitezi agenda ate?"
2.Wibikomeza cyane.
Ni ubwo uzi ko bikomeye si ngombwa kubitindaho cyane, hari ubwo yaba atiteguye kuganira nawe kuri ibyo bintu, wabivugaho gake wigendera, umumenyereza ko kuvuga ku birebana n'igitsina ari ikiganiro gisanzwe n'ibindi umwana n'umubyeyi bashobora kuganira.
3.Vugisha ukuri.
Niba ufite isoni, bimubwire. Mubwire ko ufite isoni zo ku bimuganiriza ariko ko ari ngombwa ko ubivuga, kuko waba umuhemukiye unihemukiye utabimubwiye. Niba hari ibibazo akubajije bikakunanira, mubwire ko utabizi wimubeshya, cyangwa ngo uhimbe, musabe guhakira ibisubizo hamwe, mwabaza muganga , mwarimu, padiri, pastoro cyangwa undi waba ubisobanukiwe kubarusha.
4.Gusha ku ntego.
Wirya iminwa no kuvugira marenga:mubwire ko guswera ari ugushyira imboro mu gituba,ko umwana adaturuka mu mukondo,ahubwo mu gituba,mubwire ko imitezi ituma imboro ibora,mu gituba hakanuka,uburyo mburugu yica nabi ,ko sida yandurira akenshi mu gushyira imboro mu gituba.!Witinya ibyo ni ko biri, indwara ni mikorobi ntaho zihuriye n'ikinyabupfura. Mubwire uburyo butandukanye bwo guhuza ibitsina(mu gituba, mu kibuno, abagabo ku bagabo, abagore ku bagore, mu kanwa, n'ibindi), ubwiza n'ingaruka bya buri kintu. Aha ni ho uzamenya ko kubyara no kurera bitoroshye. Musobanurire uburyo agomba kwirinda gutwara cyangwa gutera inda, niba ari umukobwa, musobanurire igihe agomba kwwitegurira kujya mu kwezi (akenshi ni hagati y'imyaka12-13, imisamire y'umugore uko igenda n'ubury bwo kwirinda gusama. Musobanurire ingorane ashobora guhura nazo mu gukora imibonano mpuzabitsina itarinze
*agahinda ku mutima
*indwara zifatira mu myanya ndangabitsina
* gutwara/gutera ikinyendaro
6.Mbese we abibona ate?
Wisa n'umutsindagiramo ibintu cyangwa umutera ubwoba umubeshya ibitabaho,umukanga kugira ngo yibagirwe ibyo guhuza ibitsina-ashobora kuzabyivumburira ukaba utakimufiteho ijambo kuko wamubeshye.Ahubwo mufashe gutekereza ku giti cye,kugira ngo akubwire uko abib ona n'icyo abitekerezaho,mugire aho muhera mwungurana inama.Mwereke ibyo uvuga ubikuye ku mutima.Mubwire ubimubwiye nk'umubyeyi kandi ko wifuza ko yakubaha nk'uko umuco ,umuryango ubisaba akitwara mu buryo butakoza isoni umuryango
Fungura imiryango-mu bwire ko ari sawa muganira ku gitsina
TAGS:umwana,igitsina,rugongo,imitezi,igituba,umusore,inkumi
No comments:
Subscribe to: Post Comments (Atom)


text:
« Muze Twishime nshuti, Dore byose byashize, Muze Twishime Nshuti, Imana ntirenganya. Bajya baca umugani, umwanzi agucira akobo, Imana igaca akanzu… »
Aya magambo ni amwe mu yari akubiye mu ndirimbo yahimbwe n’umwe mubanyapolitiki bakomeye wakomokaga mu gice twakita ko ari « Nduga », ukurikije uko amakimbirane y’uturere agenda agabanyamo abanyarwanda ibice! Iriya ndirimbo « Muze Twishime nshuti! » yaje kuririmbwa n’abanyeshuri b’imwe muri college z’i Kigali (mu gice cya Nduga!!!). Indirimbo yaririmbwe bwa mbere nyuma Coup d’etat ya Habyarimana yo mu 1973, nyuma ikomeza kujya inyuzwa kuri radiyo Rwanda, ndetse kenshi umunyarwanda yaba yahaze agasamusamu muri sizeni ntiyibuze kuyisubiramo yishimira ku baturanyi batabashije gusarura neza! Nyuma indirimbo yaje kongera kogezwa n’umunyamakuru Kantano wayisubiragamo yishimira ku Nkotanyi ko zikozeho zitera u Rwanda!
Ese « Muze twishime Nshuti » y’umwimerere yahimbwe muri 73 nyuma ya Coup d’etat yaba yari ifite ishingiro? Iyo usuzumye amateka usanga abanyarwanda bari bafite impamvu igaragara yo kwishimira coup d’état, n’ubwo nyine iyi yari ihanuye ku ntebe umubyeyi wa revolusiyo ariwe Prezida Kayibanda. Ese guhanurwa kwa Kayibanda gusobanura ko abanyarwanda ari ba nta munoza, kandi ko batagira inyiturano? Iki kibazo nicyo gikomeje kugaruka muri débats, aho bamwe mu banyapolitiki muri iki gihe bakomeje kugaragaza ko guhanura ku ntebe Kayibanda nk’umubyeri wa repubulika ari byo byaba byarateje u Rwanda akaga gakomeye, ndetse bamwe ntibatinye no kubiryoza Habyarimana (à titre posthume), aho ndetse bamwe bamushinja ko ameze nk’umwana wishe se, dore ko banamugerekaho ibyerekeye imfu zose z’abanyapolitiki « ba Nduga », imfu zakurikiye coud d’état ya 73. Muri rusange nta wundi munyarwanda yaba w’i Nduga cyangwa se Rukiga wavuga ko yishimiye urupfu rwa Kayibanda na bagenzi be, ndetse na Habyarimana ntabwo yaba yarifuje izo mfu z’agashinyaguro. Umuntu wenyine wakwishimira urupfu rwa Kayibanda ni Inkotanyi n’abo bakora kimwe bose!
Mu yandi magambo aho icyo uyu murongo wa politiki wo kuzikura inzika ugamije, usanga ikigamijwe mu by’ukuri atari uguharanira kwiyunga kw’abavuga ko bari bakimbiranye (kiga_nduga), ahubwo bisa no kwerekana ko abakomoka ku banyapolitiki ba repubulika ya mbere bijanditse muri politki ruvumwa y’ Inkotanyi baba bari bafite impammvu ifatika yo kubikora. Urasanga ari nko kugira bati « Twatemesheje ishami twari twicayeho, ariko mubashe kubyumva kuko twari dufite agahinda gakomeye twatewe n’ibura ry’abacu kubera coup d’état! » Ese koko agahinda katewe na 73 kari impamvu gushyigikirana n’Inkotanyi kugeza aho zishenye repubulika yari yararwaniwe?
Birumvikana aha ko bikomye guhagarika umuntu ushaka kwihorera kubera abe bishwe urw’agashinyaguro, ariko ukwihorera kugeza aho guhuma amaso kunyuranye cyane na principe y’ubutabera, ikimenyemenyi ni uko abashatse kwihorera kuri Habyarimana bo ubwabo basa n’ababuze intama n’ibyuma aho FPR ifatiye leta. Ibi bigaragaza ko icyari gikenewe ari enquete yimbitse kandi ikurikiranwa n’urukiko rutabogamye ariyo yagombaga gushyira ku Karubanda ibyerekeye imfu zakurikiye coup d’état ya 73. Gushakira ubwo butabera ku Nkotanyi ikaba ari rimwe mu makosa akomeye yakozwe n’abanyapolitiki bumvaga batyo ibyerekeranye no kurenganurwa kw’ababo.
Gusa aha twakwibaza niba koko nta nzego z »igihugu z’ubutabera zagerageje gucukumbura no gushyira ahagaragara ibyerekeye abanyapolitiki bishwe nyuma 73! Aha dusanga inzego z’ubutabera za leta ya repubulika ya kabiri zitaratereye agati mu ryinyo kuri icyo kibazo, ahubwo ko zakoze ibishoboka kugira ingo icyo kibazo gisesengurwe, bityo abagize uruhare mu mahano babashe gukurikiranwa. Birashoboka koko ko hari abataranyuzwe n’imyanzuro y’imanza zo muri 81 (imanza ziswe « iza Lizinde na Bagenzi be! »), ariko rero kutanyurwa n’imyanzuro y’inkiko ntibyavugaga kujya gushakira ubutabera aho butari (Ku Nkotanyi). Nk’uko rero byagaragajwe n’Inkiko, abanyapolitiki ba « Nduga bishwe n’agatsiko k’abantu bashakaga guhirika Habyarimana (Kanyarengwe, Lizinde, etc.) Ikibazo cyo kumenya abari babari inyuma nticyabashije kujya ahagaragara, gusa leta ya Habyarimana icyo cy’ubutabera nta wavuga ko yanze kugikurikira, hakaba hari hasigaye ahari kujurira ku batari barishimiye icyo iryo tohoza ryari ryaragezeho. Byumvikane ko abashyira Kayibanda mu mubare w’abishwe nyuma ya Coup d’état bigaragara ko ari nk’abantu bashaka gusa gukurura amatiku. Nibyo koko si ibyo kwishimirwa kuba Prezida Kayibanda asa n’uwishwe n’intimba muri 76, aho biboneka ko ugaragara nk’umubyeyi wa repubulika yashengutse cyane umutima nyuma ya coup d’état, ariko iyo si impamvu kuri bamwe yo kwemeza ko yishwe na Habyarimana. Kwemeza ibyo nta rundi rwego byashirwamo, uretse urwego rw’amatiku.
Mu kwanzura, twakomeza kwibaza niba « Muze twishime nshuti » yo muri 73 yaba yari ifite ishingiro! Aha twakwemeza ko yari ifite ishingiro n’ubwo buri wese yaregreta ko amaherezo ya Kayibanda yabaye ariya. Hari abakomeza kujujura ngo abakoze coup détat 73 ninabo bateje amakimbirane yayibanjirije yagaragariye cyane mu mashuri makuru mu Rwanda. Aha byerekana ko ababivuga bagendera ku marangamutima aho kugendera ku ngingo zihamye. Icyo bamwe birengagiza ni uko izo mvururu zitatangiriye mu Rwanda nk’uko babyemezwa, ahubwo ko ibyo byiswe muyaga byakomotse i Burundi kandi bivugwa ko abanyarwanda bari barahahungiye babigizemo uruhare rutari ruto. Kwica abahutu b’i Burundi byabaye intandaro y’amakimbirane ya 72, kubizana kuri Habyarimana aha bikaza mu rwego rwo gutandukira no kugoreka nkana amateka y’u Rwanda. None se ninde wakwemeza ko ibya Kayibanda byo gutukanira na Micombero ku karubanda, byaba byaraturukaga kuri Habyarimana? Ikigaragara ahubwo ni uko muri 73 Kayibanda yari ananiwe cyane (cyangwa se yari yarananijwe), bigera aho akora amakosa menshi muri politiki, cyane cyane ashingiye mu kwigizayo abanyapolitiki bamwe bafatwaga nk’ingwizamurongo (ingwizamurongo kandi ntizafataga urukiga ngo zireke Nduga).
Niba rero Kayibanda yari ananiwe bigeze aho, bikageza aho Habyarimana wafatwaga nk’umwana we afata icyemezo cyo kugarura ituze, aha rwose nta cyari kubuza abanyarwanda kuririmba « Muze twishime Nshuti », kuko byibuze ibi byatumye abanyarwanda bahumeka ituze n’amahoro mu gihe cy’imyaka irenga 15 mbere y’uko Inkotanyi zigarura kidobya! None se Inkotanyi nizigenda abanyarwanda bakaririmba « muze twishime Nshuti », bizabuze politiki gukorwa ngo ni uko hari uburenganzira ku bana ba Kagame bazaba bababajwe bikomeye n’ihanuka ku ngoma ry’umubyeyi wabo? Aba bana nabo bazasabwa kuzirikana ko inyungu z’igihugu ziza ku mwanya wa mbere, kandi ko igikenewe aba ari ubutabera n’amahoro kuri bose. Abanyarwanda bifuza guhumeka ituze, bityo uwabizana wese yabishimirwa, bitabujije ko abaririye mu ntoki za Kagame bazagira nabo uburenganzira bwo gusaba ko hazabaho itohoza ryimbitse ryo kumenya ukuri kose ku byerekeranye n’uwabakamiye. Niba Kagame yarabaye intungane, byazagaragazwa n’ubutabera butabogamye, gusa ikigaragara ubu ni uko ku ngoma ye amahoro n’ubumwe byabaye ingume! Mu gihe umutegetsi adashoboye gutanga icyo abanyarwanda bamwifuzaho, ni ukuvuga ubutabera n’amahoro kuri bose, ikiba gisigaye ni ukwicazwa hasi ubundi abashoboye gukora mu nyungu z’abaturage bakegurirwa imirimo!
La Rédaction, Le Médiateur


text:
Barashaka uburyo “Kwita Izina” byarushaho kubinjiriza amafaranga
Ubuyobozi bw’Intara y’Amajyaruguru butangaza ko bagiye kongera ibikorwa bizajya bituma abitabira umuhango wo “Kwita Izina” abana b’ingagi barushaho kuhasiga amafaranga.
Musabyinama Jean Claude, Guverineri w’iyo ntara avuga ko mu gihe cyo “Kwita Izina” abana b’ingagi bakira abashyitsi bakomeye bagera ku 3000 b’abanyamahanga, biyongeraho ku bandi basaga ibihumbi 100 baba baturutse hirya no hino mu gihugu.
Abo bantu bose basanzwe basiga amafaranga muri iyo ntara kuko ahanini bacumbika mu mahoteri yaho bakanahafatira amafunguro.
Guverineri Musabyinama avuga ko bantu bose barushaho gusiga amafaranga mu Ntara ayoboye hongerewe ibindi bikorwa cyane cyane iby’ubucuruzi by’ibikorerwa mu Rwanda.
Agira ati “Turashaka ko haboneka ibikorwa bitandukanye bigenda birushaho kongerera agaciro igikorwa cyo kwita izina ingagi.”
Tariki ya 05 Ukuboza 2016, ubwo abikorera bo mu ntara y’amajyaruguru basozaga imurikagurisha ryari rimaze iminsi ry’iminsi 11 ribera muri Musanze, batanze ikifuzo ko ubutaha iryo murikagurusha riba ku munsi wo “Kwita Izina”.
Kemerwa André umunyabugenzi, ukora ibihangano by’inyoni z’amoko atandukanye kugira ngo ibyo akora bijye bigaragarizwa abitabira uwo muhango.
Agira ati “Iri murikagurisha ritegurwa n’abikorera bo mu ntara y’amajyaruguru rikwiye kujya rihuzwa n’umuhango ngarukamwaka wo kwita izina ku buryo ibyo dukora tubona umwanya wo kubyereka abanyamahanga baba bitabiriye uriya muhango.
Bajya bava cyangwa bajya kwita izina ingagi bakanyura mu imurikagirisha natwe tukabereka intambwe abikorera bo mu Rwanda bateye by’umwihariko batagiye kure y’intara bajemo.”
Mugenzi we witwa Manizabayo Joseph yungamo ati “Inzira ibajyana mu Kinigi ahabera umunsi wo kwita izina ingagi ni hano i Musanze.
Rero haramutse hari imurikagurisha ryatubyarira umusaruro kandi abo banyamahanga bakajyana n’ishusho nziza rusange y’u Rwanda mu byo twagezeho.”


text:
Umuyobozi w’Intara y’Amajyaruguru Gatabazi Jean Marie Vianney, mu mpera z’icyumweru gishize yasabye abayobozi b’inzego zitandukanye zikorera mu karere ka Musanze gukorera hamwe mu kubungabunga umutekano.
Ibi yabivugiye mu nama yari yahuje abayobozi b’inzego z’ibanze bose bo mu karere ka Musanze, ab’iz’umutekano, iyi nama yari yanatumiwemo abagize inama y’umutekano itaguye y’Intara y’Amajyaruguru, ikaba yarabereye mu cyumba cy’inama cy’akarere ka Musanze.
Muri iyi nama, abitabiriye barebeye hamwe uko umutekano uhagaze mu Karere ka Musanze, aho byagaragaye ko nta kidasanzwe cyagaragaye muri aka Karere.
Guverineri Gatabazi nyamara, yasabye abitabiriye inama guhora bari maso barebera abaturage ku buryo ntagikwiye guhungabanya umutekano wabo.
Yibukije aba bayobozi inshingano zabo, abasaba gukomeza gushyira mu bikorwa ibijyanye n’imirimo batorewe ndetse n’uruhare rwabo mu kwicungira umutekano n’uwabo bayobora.
Aha yaravuze ati:” Twese turasabwa gukorera hamwe ngo hatagira igihungabanya uyu mutekano dufite, tugakumira ingeso zose zishobora guhungabanya umutekano zirimo ubusinzi, gukoresha ibiyobyabwenge, ubusambanyi, gushakana binyuranye n’amategeko, n’ibindi.
Yakomeje asaba aba bayobozi kurwanya ruswa n’akarengane bigaragara mu nzego z’ibanze no gukemura neza ibibazo by’abaturage.
Kuri iyi ngingo yaravuze ati:” Dukwiye kumenya ko kizira gutanga ruswa no kudatinya umugayo, kirazira kandi kurangarana no kurenganya abo tuyobora.”
Guverineri Gatabazi yasabye abayobozi kugira imikorere n’imikoranire myiza, hakubakwa ubufatanye mu kazi, gukorera ku mihigo no kugira impinduka mu kazi ka buri munsi, bagakangurira abaturage ko isuku yajya muri gahunda zabo za buri munsi.
Yasoje yibutsa abayobozi gucunga neza umutungo wa rubanda kuko uba wavuye mu misoro yabo.
Umuyobozi wa Polisi mu Ntara y’Amajyaruguru Assistant Commissioner of Police (ACP) Rogers Rutikanga wari witabiriye iyi nama, yababwiye ko umutekano ari ikintu kinini kuko utareba ingabo na Polisi gusa, ko ahubwo buri wese afite uruhare mu kuwubungabunga aho atuye, mu bukungu, muri Politike no mu mibanire y’abantu n’abandi.
Yaravuze ati:”Ntawe utazi ko umutekano ariwo shingiro rya byose, biradusaba rero ubufatanye bwacu n’abaturage mu kuwubungabunga hagamijwe iterambere ry’igihugu.”
ACP Rutikanga yasabye aba bayobozi gukangurira abaturage gukora neza amarondo bicungira umutekano no gutanga amakuru ku gihe kandi mu buryo bwihuse y’icyahungabanya umutekano w’aho batuye.


text:
Imyanzuro 13 yafatiwe mu mwiherero w’abayobozi bakuru
Yanditswe na SEZIBERA ANSELME
Nyuma y’umwiherero wa 15 w’Abayobozi bakuru b’igihugu, Guverinoma yashyize ahagaragara imyanzuro 13 yawufatiwemo, ikaba yaratangajwe na Minisitiri ushinzwe imirimo y’Inama y’Abaminisitiri Kayisire Marie Solange.
Mu kiganiro n’Itangazamakuru ejo hashize tariki 5 Werurwe 2018, Minisitiri Kayisire yavuze ko umwiherero w’abayobozi bakuru wabaye kuva tariki ya 26 Gashyantare kugeza ku ya 1 Werurwe 2018 uyobowe na Perezida Paul Kagame, hashimwe intambwe u Rwanda rugezeho mu kwiyubaka, hanagaragazwa ko hakiri byinshi byo gukorwa.
Iyo myanzuro 13 yafatiwe muri uwo mwiherero, uwa mbere ni ukunoza imitegurire y’imihigo y’uturere ku buryo ikemura ibibazo byihariye biri mu karere igahura n’igenamigambi ry’igihugu kandi isuzumwa ryayo rikita ku ireme no ku ruhare rwayo mu iterambere ry’abaturage.
Umwanzuro wa 2 urarebana no gukaza ingamba zo kurwanya ruswa mu nzego za Leta n’iz’abikorera, kugaruza umutungo wa Leta wanyerejwe no gufatira ibyemezo abatubahiriza inama z’umugenzuzi mukuru w’imari ya Leta.
Undi mwanzuro ujyanye no gukora ikegeranyo cy’abarangije kwiga kaminuza no gushyiraho gahunda iboneye yo kubahuza n’aho bakenewe ku isoko ry’umurimo.
Hakurikiraho kunoza imikorere y’ikigega cyo guteza imbere ibyoherezwa hanze kugira ngo cyunganire abohereza ibicuruzwa hanze n’abagitangira uwo mwuga.
Undi ugamije guteza imbere ibyanya byahariwe inganda mu gihugu no kongera imbaraga mu gukemura ibibazo inganda zihura nabyo cyane izitunganya umusaruro w’ubuhinzi n’ubworozi.
Umwanzuro wa 6 wafatiwe mu mwiherero ushingiye ku kubahiriza igishushanyombonera cy’Umujyi wa Kigali hibandwa ku gukuraho akajagari mu myubakire no kubungabunga ibidukikije.
Uwa 7 urebana no gushyira iterambere no kwaguka kw’imigi yunganira Kigali, hahurizwa ibikorwaremezo kandi hashyirwa ibyicaro bya bimwe mu bigo bya Leta haherewe kuri bimwe mu byari bihasanzwe kandi hashyirwaho inzego zishinzwe imicungire y’imigi.
Hakurikiraho kwihutisha gahunda yo gutuburira imbuto mu gihugu ku buryo mu gihe k’imyaka 3 uhereye mu 2018, igihugu cyaba kihagije mu mbuto zikenewe, kandi hagashyirwa ingufu mu gukorera ifumbire imbere mu gihugu.
Umwanzuro wa 9 ujyanye no kunoza ireme ry’uburezi mu nzego zose z’amashuri no kuvugurura imyigishirize y’indimi mu mashuri abanza n’ay’isumbuye hibandwa ku rurimi rw’Icyongereza.
Hari kandi umwanzuro wo kunoza imikorere y’ingaga zishingiye ku bakora imyuga itandukanye, hitabwa ku ngamba zo kwinjiza mu murimo abagaragaje ko bafite ubumenyi n’ubushobozi bukenewe.
Hakaza gushyigikira ibikorwa by’abajyanama b’ubuzima hagamijwe kubafasha kunoza umurimo wabo, mu gihe umwanzuro wa 12 ari uwo kwihutisha ishyirwa mu bikorwa rya gahunda y’igihugu y’imbonezamikurire y’abana bato hibandwa ku kurwanya imirire mibi.
Umwanzuro wa nyuma, wa 13 urebana no kwihutisha igikorwa cyo gushyira amavuriro y’ingoboka (Poste de Sante) ku rwego rw’akagari aho ataragera mu rwego rwo kwegereza abaturage serivisi z’ubuzima.
Muri icyo kiganiro kigamije kugaragariza abanyamakuru imyanzuro yafatiwe mu mwiherero kikaba cyanitabiriwe n’abayobozi barimo Umunyamabanga wa Leta muri MINECOFIN ushinzwe igenamigambi Dr Ndagijimana Uziel, Umuyobozi mukuru wa RGB Prof Shyaka Anastase, Minisitiri w’Uburezi Dr Mutimura Eugene.
TANGA IGITEKEREZO
Leave a Reply
Be the First to Comment!


text:
Ntibisanzwe ko abanywa ibiyobyabwenge bahindurirwa aho babinywera kugeza ubwo urubyiruko rubimazemo imyaka 17 rureka itabi bakunze kwita ako ku mugongo w’ingona tuzi nk’urumogi. Bamwe mu babifataga ubu bahise binjira mu rusengero bakaba batanga ubuhamya bw’ibyo bakoreraga ahatangijwe urusengero mu mezi agera kuri abiri, nyuma yuko aba babaye abaririmbyi mu rusengero rwa Africa Revival rwubatswe aha barunyweraga.
Itorero Africa Revival riyobowe na Bishop Alexi Gatsinzi rikorera i Kagugu mu Murenge wa Kinyinya ho mu Karere ka Gasabo rimaze amezi agera kuri abiri rimaze kuvana benshi mu byaha birimo kunywa ibiyobyabwenge bitandukanye no kuvana abakoraga umwuga w’uburaya mu tubari tuhakikije bakaza mu rusengero aho n’ubuyobozi bw’umurenge wa Kinyinya bushimira uyu muvugabutumwa uje kubafasha kurwanya ibyaha byari umuzigo ku buyobozi.
Kuri icyi cyumweru tariki ya 15 /1/2018 Isange.com iganira n’umushumba wa Africa Revival Church Bishop Alexi Gatsinzi ubwo basozaga igiterane cyari kimaze iminsi 70 yadutangarije ko yahawe iyerekwa ryo kuza gukorera umurimo w’Imana i Kagugu mu mwaka wa 2008 ariko ntibyakunda awukomereza mu gihugu cya Tanzaniya.
Bishop Alexis Gatsinzi yakomeje agira ati “Aha i Kagugu tuhamaze amezi abiri nubwo tutatangiriye hano ariko iyerekwa nariherewe hano mu Rwanda nubwo nabanje kujya mu gihugu cya Tanzaniya aho tumaze kugira amatorero agera kuri 5 mu duce dutandukanye”
Abajijwe ku bijyanye nuko batangiranye n’abantu batari bakijijwe mu gihe abandi bashumba batangirana n’abayoboke b’andi matorero bigateza amakimbirane, aho bavuga ko babatwariye abayoboke Bishop Alexis yagize ati ”Ntabwo turoba amafi aho yamaze kurobwa, ntabwo tuje gutwara abakristo b’andi matorero ahubwo tuje gukura abantu mu byaha dushaka abantu banywa ibiyobyabwenge nk’urumogi n’abari mu buraya ati “hamaze gukizwa abarenga 400 twanabatije benshi muri bo”
Bishop Gatsinzi avuga ko bafashe ingamba zo gushakira abava mu byaha akazi mu rwego rwo kubashakira iko bakwivana mu bibazo, kuri ubu ngo bakaba bamaze kubona abafite abagera kuri 20 bashakirwa imirimo ibateza imbere.
Umuyobozi w’umurenge wa Kinyinya Madamu Umuhoza Rwabukumba witabiriye igikorwa cyo gusoza igiterane cy’iminsi 70 yashimiye Itorero Africa Revival cyane kubw’igikorwa bamaze kugaragaza mu gihe gito batangiye ivugabutumwa aho bafatanya guhashya ibiyobyabwenge mu rubyiruko kandi ko babijeje ubufasha bazakenera bwose dore ko nawe ari n’umukristo.
Uwitwa Sindikubwabo wahoze anywa ibiyobyabwenge biromo urumogi aganira na isange.com, yadutangarije ko yari amaze imyaka 17 afata itabi ry’urumogi aho yatangiye kurunywa afite imyaka 13 ubwo yigaga mu mashuri makuru, yaduhaye ubuhamya bw’uko Bishop Alexis Gatsinzi yaje kureba ikibanza agasanga ariho yagize indiri yo kurinywera akamubaza icyo ahakora akamubwira ko yaje kuhacunga agahita amubwiriza ubutumwa bwiza agakizwa ubu akaba ari umuririmbyi.
Madamu Mukandayisenga Janette nawe wahoze anywa inzoga zitandukanye nawe ubu akaba yarakirijwe muri uru rusengero rwa Africa Revival nyuma yuko abwiwe n’umwana we w’imyaka 10 ko haje Itorero rigomba kumufasha akareka kunywa inzoga dore ko zamubuzaga gutera imbere ku buryo ubu yamaze kubatizwa mu mazi menshi kandi ko umugabo we nawe yishimiye gugizwa kwe kubwo kumwerera imbuto akaba ashimira Imana yamuhaye kubona inzu ye muri iyi minsi 70 y’igiterane.
Ibitekerezo
nibyo pe nindamu arikose wowe uvuga bazakiza aband ariko ntibazikiza ubwose nukuvugango uwowabwirije niyunva azagend wowe usigare wararushye umubwiriza rekada rekadaaaa ndunva arida nge Kanda hano umusubize
Tujye twitondera ibintu.Ibiyobyabwenge koko ni icyaha.Ariko abanyamadini nabo,bakora ibintu byinshi imana itubuza.Ngirango muzi ibibera muli ADEPR,aho bashinja abayobozi bakuru kwiba 3 billions/milliards Frw.Pastors utabahaye icyacumi,ntabwo wakongera kubabona mu nsengero.Mu gihe Yesu yasabye abakristu nyakuri "gukora umurimo w'imana ku buntu" (Matayo 10:8).Pastors banga kwereka abayoboke babo muli Bible yuko Icyacumi cyari kigenewe gusa Abalewi kubera impamvu yumvikana dusoma muli Kubara 18:21-24.Ibiyobyabwenge no kurya icyacumi,byombi ni Icyaha kizatuma bose batabona ubuzima bw'iteka muli paradizo.Nubwo baba biyita abakozi b'imana,Bible ibita abakozi b'inda zabo (Romans 16:18). Kanda hano umusubize
Ahaaa iyisi igezekumusozo pe ngo muminsi yimperuka hazanduka amadini menshi kugirango ayobye intore zimana .Mube maso kko muriyiminsi bashinga amadini bashaka inyungu ntagukorerd imana Kanda hano umusubize


text:
>> Abayobozi ba Diyosezi
>> Igisonga cy'Umwepiskopi
Igisonga cya Musenyeri
Ku wa kabiri tariki ya 03 Mata 2012 Umushumba wa Diyosezi ya Byumba, Musenyeri Servilien NZAKAMWITA, yatangarije k'umugaragaro abasaserdoti n'abakristu bari bitabiriye Misa y'Amavuta ko yagize Padri Alfred RUTAGENGWA, Igisonga cye nyuma yo gutabaruka kwa Mgr Didace RUZINDANA kuwa 30 Nyakanga 2011.
Mgr Alfred RUTAGENGWA avuka muri Paruwasi ya Nyarurema, akaba yari Padri Mukuru wa Seminari Nto yitiriwe Mutagatifu Dominiko Savio ya Rwesero mbere y'uko atorerwa kuba Igisonga cya Musenyeri.
Byanditswe : 2015-09-14 19:55:51
Uwabitangaje : Diocese Byumba


text:
Ngoma: Intore zashoje icyiciro cya mbere cyo gutozwa mu itorero zasabwe kuba intangarugero aho ariho hose
Mu muhango wo gusoza icyiciro cya mbere cyo gutoza urubyiruko rurangije amashuri yisumbuye muri uyu mwaka wa 2013, izi ntore zasabwe kuba intangarugero mu byo bakora byose kandi bagaharanira kubaka ubumwe mu banyarwanda.
Kwigisha abaturage gahunda zitandukanye za leta z’iterambere ndetse no gusobanura neza gahunda ya “ndi umunyarwanda†kubatarayumva bo hasi mu midugudu nibyo izi ntore zasabwe kwibandaho mugihe bazaba batangiye urugerero.
Ubwo basozaga icyiciro cya mbere cyo gutozwa kuri uyu wa 14/12/2013, muri stade Cyasemakamba, uwari waje ahagarariye ubuyobozi ku rwego rw’igihugu muri iki gikorwa, depite Mukandera Iphigenie, yasabye uru rubyiruko guharanira ubumwe banabikangurira abaturage bazasanga iwabo ndetse no guharanira kwigira no kuba umunyarwanda nyawe.
Yagize ati â€Muri intore kandi muzi ibiranga intore, mu masomo mwahawe muzaharanire ko ubumwe buba aho muri hose. Mwigishijwe kuri gahunda ya “ndi umunyarwa†hariya iwanyu hari abatarayumva neza nimwe mugomba kuyibasobanurira nabo bakayumva kuko yubaka ubumwe.â€
Umuyobozi w’akarere ka Ngoma, Nambaje Aphrodis, yashimiye abakurikiye ibikorwa by’itorero uburyo bitwaye neza muri iyo minsi yose, avuga ko igikorwa bashoje ari amwe mu mateka meza u Rwanda rwubatse muri gahunda yo kwimakaza indangagaciro na kirazira mu muryango nyarwanda.
Ngo kuba ari urubyiruko rwabitojwe by’umwihariko birushaho gutanga icyizere ko uRwanda rugana heza nk’aho rwahoze mu gihe cyo hambere, itorero rigishinze imizi mbere y’uko risenywa n’abakoroni.
Uru rubyiruko rwashoje icyiciro cya mbere cy’itorero mu karere ka Ngoma, kigizwe n’abagera ku gihumbi 376, bakaba baratojwe mugihe cy’iminsi 16. icyiciro cya kabili cy’itorero (urugerero) bazagitangira tariki ya 07 Mutarama 2014, bakazakimaramo amezi 12 bakora imirimo y’ubwitange yo kubaka igihugu.
Â


text:
Umunsi wa mbere w’inshuri yari interuro nziza cyane yavugwaga hose ku gihugu. Iyi nteruro kandi yibutsa agaciro k’ishuri ikibanda ku bikorwa byabagaho ku munsi wa mbere wo gutangira umwaka w’amashuri mu Rwanda. Kuri uyu wa mbere taliki 06 Mutarama 2014 nibwo umwaka w’amashuri y’incuke, abanza n’ayisumbuye watangiye mu Rwanda hose.
Uburezi mu Rwanda bwagiye buhura n’ingorane zikomeye guhera ku bukoroni. Mu 1900, abazungu bagera mu Rwanda badusanganye itorero ry igihugu. Iryo torero ryari rifite uruhare rukomeye mu kwigisha abanyarwanda cyane cyane urubyiruko ibirebana n’indangagaciro zo mu muco wo gukunda igihugu na za kirazira.
Ibihugu byinshi byo ku mugabane w’Afurika byagiye bikolonizwa n’ibihugu bo ku mugabane w’uburayi. No mu Rwanda niko byagenze kuko twakolonijwe n’abadage n’ababiligi. Ibi ariko nta wabivuga yirengagije n’uruhare rw’amadini nka Kiliziya Gatolika n’abadivantisiti b’umunsi wa karindwi kimwe n’abaporotesitanti.
Aba banyamadini n’abakoloni bazanye amashuri bigisha abanyarwanda. Kiliziya Gatolika yibandaga ku kwigisha mu kiratini kandi byarumvikanaga kuko rwari rwo rurimi rw’i Roma(Vaticani) kandi rwagombaga gukoreshwa mu nyungu za Kiliziya kuko mubigaga mu iseminari aribo hagombaga gutoranywamo abazaba abapadiri(abasaseridoti) mu Rwanda kandi ntiwari kuba padiri utazi umuco wa Kiliziya.
Igifaransa cyagize amateka mu Rwanda: Kubera ko ababiligi iwabo bavugaga i gifaransa, byatumye gihinduka ururimi rwo kwigirwamo mu Rwanda. Kugera mu 1994 amasomo yose y’ubumenyi mpuzamahanga mu Rwanda yigishwaga mu gifaransa haba muri za kaminuza no mu mashuri yisumbuye ariko ntibyari bikuyeho ko n’icyongereza cyigishwaga ariko mu mashami yihariye nk’indimi.
Kubera ko abanyarwanda bafashe ubutegetsi mu 1994 bavuye i Bugande bavugaga i cyongereza, bageze ku butegetsi abana babo bananiwe kwiga mu gifaransa biba ngombwa ko bahindura integanyanyigisho bazikura mu gifaransa bazishyira mu cyongereza.
Icyi cyongereza cyateje ibibazo mu burezi mu Rwanda ku buryo bitazapfa koroha kubibonera ibisubizo birambye. Kubera ko n’ubusanzwe icyongereza n’igifaransa bitandukanye cyane haba mu mvugo, mu myandikire ndetse no mu kibonezamvugo, ibi bikajyana n’uko igifaransa gikomera cyane naho icyongereza kikoroha, abanyarwanda bamwe bisanze badashobora gukoresha izo ndimi zombi mu gihe kimwe mu kazi ka buri munsi.
Ubundi abahanga mu ndimi bavuga ko igifaransa ari ururimi rw’ubumenyi n’intiti mu gihe icyongereza ari ururimi rw’ubucuruzi n’induruburi za ba rwiyemezamirimo bikorera ku giti cyabo. Ikindi kibazo cyabayeho mu Rwanda ni uko dukurikije igenamyitwarire, bitapfa korohera umuntu ugeze mu myaka 50, 60 y’amavuko kwiga ururimi rushya ngo arumenye nk’uko umuto yarwiga.
Icyongereza kandi cyabaye iturufu ikomeye yo kwigizayo bamwe batacyumva kuko mu itangwa ry’akazi mu rwanda ibizamini by’akazi kugeza na magingo aya bitangwa mu cyongereza haba mu kizamini cyanditse n’ikizamini cy’ikiganiro (interview) bityo bikaba byarahindutse uburyo bwo guha akazi abavuye i Bugande bashobora kukivuga n’ubwo benshi muri bo batanashobora kucyandika bakurikije amategeko mpuzamahanga y’imyandikire y’indimi.
Niba ugiye mu kizamini cyo gupiganira umwanya w’akazi bakakibaza mu cyongereza kandi wowe ukoresha i gifaransa, birumvikana ko uhita wiyirukana bityo ukaba wambuwe amahirwe y’umwenegihugu ku maherere.
Icyongereza cyayobeye bamwe : Hari bamwe mu bahanga mu byo kwigisha bavuga ko umuntu uzi i Gifarasna bishobora kumworohera kuvuga icyongereza. Ariko abo bahanga bakomeza bavuga ko abantu bazi icyongereza bibakomerera cya kumenya igifaransa ahanini bitewe n’impamvu nasobanuye hejuru.
Kubera ibi bibazo byombi, ubu usanga hari abarimu bamwe bahitamo kwigisha mu gifaransa nyuma bakazabaza abanyeshuri ibizamini mu cyongereza kuko Leta yategetse ko amasomo yose agomba gutangwa mu cyongereza. Iyi ngorane igaragara cyane ku barimu bakuze cyane mu myaka kandi byakozwe mu rwego rwo kutabirukana ngo bamburwe akazi.
Ururimi rw’abatsinze narwo mu bibazo : Kubera ko icyongereza aricyo kigishwamo mu mashuri yisumbuye na Kaminuza, cyane cyane ku barimu bigisha mu gifaransa bakabaza mu cyonereza bisaba ko gukosora icyongereza ugomba kuba ucyumva kandi mu mategeko agenga iyiga-ndimi nta kuntu wavuga ko ururimi urwumva neza ngo unanirwe kuruvuga ngo urwigishemo. Iki kibazo nkaba mbona gkwiye kuzakorwaho ubushakashatsi kugira ngo harebwe icyakorwa kuko umunyeshuri wigisha atakumva ukuntu umukosora mu rurimi udashobora kuvuga imbere yen go akumve.
Politiki y’uburezi irenganya bamwe igakiza abandi : Abasesenguzi basanga bitari ngombwa ko Leta ihindura ururimi rwo kwigishirizamo mu gihugu ko ahubwo byari kuba byiza bikozwe mu bundi buryo kandi byari gushoboka bityo abenegihugu bose bakabona uburezi bwiza bukwiye kandi bufite ireme.
Icyari kuba cyiza ni uko bari kurekeraho igifaransa bakongeramo n’icyongereza noneho buri wese akiga mu rurimi rumworoheye kandi ibi iyo bikorwa byari gutanga umusaruro ushimishije ku gihugu cyose. Kubera icibwa ry’igifaransa ryakomeje kutavugwaho rumwe, ibi kandi sibyo gusa byazambye kuko n’ururimi rw’ikinyarwanda rwahangirikye nk’aho bagiye bahindura zimwe mu nyito z’iknyarwanda ku buryo bamwe badasobanukirwa.
Ingengo y’imari mu mu kiguzi cy’integanyanyigisho : Mu igenamigambi biba bikwiye ko habaho ibitabo abanyeshuri bigiramo hakabaho n’ibitabo abarimu bakuramo amasomo bigisha abanyeshuri. Nyuma ya genocide ya 1994, mu Rwand hari ibitabo byinshi byanditse mu gifaransa. Mu mugambi wo guhindura ururimi rwo kwigishwamo birumvikana ko hagombaga no gucapisha (kwandikisha) ibitabo byo mu cyongereza.
Kwandikisha ibitabo byo byarakozwe aiko kuko ibyinshi byaguzwe mu mahanga nko mu Buganda, icyo gikorwa cyirengagije cyane umuco w’u Rwanda ku buryo ubona abana biga basa n’abiga iby’imahanga kuruta kubihuza n’umuco w’abakurambere.
Amakuru n’amateka bigaragza ko mu gihe u Rwanda rwarimo gushyiraho gahunda yo kwigisha mu cyongereza i Parsi bashobora kuba barabarebye igitsure kuko byajyanye no kugabanya umusanzu u Rwanda rwatangaga muri Phrancophonie ariwo muryango uhuza bihugu bivuga igifaransa. U Bufaransa bwo bwifuzaga ko u Rwanda rukomeza kwigisha mu Gifaransa ariko impamvu nasobanuye hejuru zituma bidashoboka.
Kuzana icyongereza mu mashuri mu rwanda byatumye Amerika, u Bwongereza na Commonwealth ariwo muryango uhuza ibihugu byakoronijwe n’ubwongereza barusamira hejuru ariko bikaba bitarumvikanye ukuntu u Rwanda rwinjiye muri Commonwealth kandi mu mateka bizwi neza ko u Rwanda rutarakoronijwe n’u Bwongereza bikaba bikekwa ko rwajyanywemo n’inyungu za politiki kuko u Bwongereza na Amerika ari inshuti magara.
Kubera ko abantu bakomeje kugaragza ko abantu biga gusa mu cyongereza batagira ubumenyi bungana n’ubw’abiga mu gifaransa, ibyo bikiyongeraho ko n’u Bufaransa nyuma y’aho bwongeye gufungura ambasade yabwo mu rwanda bwakomeje kugaragazako rwa rurimi rwabo rwigeze kugira ijambo rikomeye i Kigali rukwiye kugaruka, hari amakuru avuga ko i gifaransa kigiye kongera kwigishwa mu mashuri yisumbuye na za Kaminuza.
Amakuru aragaraza ko ariko nikinagaruka gishobora kutazigishwa nk’ururimi rw’ubumenyi rubumbye amasomo yose ahubwo ko amasomo azakomeza gutangwa mu cyongereza noneho igifaransa kikazigwa nk’amasaha atatu (3) mu cyumweru muri buri shuri kandi ayo makuru aravuga ko kizigishwa mu cyiciro rusange gusa abo mu mashami bagakomeza kwiga byose mu cyongereza. Ni ukubitega amso tukareba aho byerekera.
Mu gusoza wababwira ko ubu ibipimo byinshi bitandukanye byerekana ko ireme ry’uburezi mu Rwanda ryagabanutse cyane ahanini bitewe no guhindagura integanyanyigisho hato na hato ku nyungu za bamwe bityo abandi bakabihomberamo. Igihugu gifite uburezi busesenguye neza nicyo gihugu cyiba cyizeye ejo hazaza heza.
Turasaba abategura integanyanyigisho ko bakwiye gukoresha indimi zombi ku buryo bungana kandi turasaba n’ibigo bishinzwe gukoresha amapiganwa yo gutanga akazi ko nabo bakwiye kwita kuri izi ndimi zombi kuko n’itegeko nshinga rya Repubulika y’u Rwanda nk’uko ryavuguruwe kugeza ubu rivuga ko idimi zikoreshwa mu Rwanda ari ikinyarwanda, igifaransa n’icyongereza.
GATENDO A.
shikama/shikamaye


text:
Ndabashimiye cyane, Nitwa Munyura Benja,
Mugusubiza Rafiki munyibukije ibyambayeho ubwo narindi imbere y'inteko gacaca ya ngoma nisobanura ku byaha naregwaga. Ubwo narinkataje mu kwisobanura, umwe mubagize inteko umusaza Byanafashe umwarimu muri kaminuza yanciye mu ijambo ambaza ikibazo kigira kiti: ese ko mbona wisobanura cyane wowe uri Umuhutu cg uri umututsi?
Nabanje gucanganyikirwa ngirango umusaza yibeshye Niko kumusubizako jye ntaje kuburana ubwoko ahubwo mpagaze imbere y'inteko nisobanura kubyaha ndegwa, nakomeje guhatwa ibibazo ntegekwa gusubiza ikibazo n'abajijwe nuko niko kumusubizako ndi Umuhutu.Yaratangaye cyane niko guherako ambwira ko ntakagombye kwirirwa nisobanura rwose ahubwo ko nakagombye kwemera icyaha nkanagisabira imbabazi.
Kuri we rero urumva ko iyo uri umuhutu uba warangije guhamwa n'icyaha ntabindi bisobanuro. Imana ireba mu mitima , yo ibasha kumenya ibikorerwa mu bwihisho niyo MUCAMANZA mukuru.
Dg Nkusi Yozefu


text:
Madame Jeanette Kagame yeretse Claudine Talon uko gutuzwa mu midugudu byafashije abaturage
Madame Jeannette Kagame yatembereje mugenzi we Claudine Talon umudugudu wa Ndatwa w’icyitegererezo wa Nyagatovu uherereye mu Karere ka Kayonza.
Kuri uyu wa gatatu tariki 9 Ugushyingo 2016, nibwo bari bari muri uyu mudugudu uherereye mu Murenge wa Mukarange, mu rwego rwo kumwereka uko umudugudu wegerege abawutujwemo ibikorwa remezo n’ishuri riswe “Urugo mbonezamikurire (ECD) ryita ku mikurire y’abana bato.
Umudugudu Ndatwa wa Nyagatavu utuwe n’imiryango 90 zigizwe n’abantu 452, bose bavuga ko byabahinduriye ubuzima, nk’uko umwe muri bo Uwicyeza Vestine yabitanzeho urugero.
Yagize ati “Tubayeho neza. Turi abahinzi borozi turashimira Perezida wa Repubulika Paul Kagame watworoje inka, dufite amazi, amashanyarazi, Biogas, uturima tw’igikoni n’ibindi.”
Uwicyeza ufite abana batanu n’umukecuru nyina umubyara, avuga ko mbere bari batuye mu manegeka, ariko ubu bishimira ko begerejwe ibikorwa remezo, bakaba bafite n’umutekano usesuye.
Ngo kuba hamwe n’abandi bibafasha kwibumbira mu makoperative yo kuzigama no kugurizanya bakabona amafaranga yo gukoresha ibyo bakeneye birimo no kwishyurira abana amashuri.
Goverineri w’Intara y’Iburasirazuba Judith Kazayire avuga abaturage basuwe bafite bagenda batera imbere ariko ko bagomba gukomeza bagakora cyane bakarenga aho bageze.
Gusa ngo ingo 18 zitarabona umuriro muri uriya mudugudu wa Nyagatovu bakaba bazabishyira mu ngengo y’imari itaha bigakemuka.
Ababyeyi barerera mu Kigo cyasuwe ECD (Early Childhood Development Centre) mu Mudugudu wa Nyagatovu, bavuga ko byatumye nta mwana ugipfa kurwara indwara zituruka ku mirire mibi.
Kuri ubu ikigo ECD cyita ku bana kuva ku mwaka umwe kugeza ku myaka itandatu kikaba gifite abana 147, ngo ibyo babigisha bituma bakurana uburere, ubumenyi, bakisanzura bagakina bikabarinda ubwigunge.
Basoza uruzinduko, basuye ikigo Women Opportunity Center kigamije guteza imbere abagore. Ni ikigo giherereye mu Murenge wa Nyamirama, aho bakora imirimo y’ubukorikori yo kwiteza imbere, irimo kuboha ibiseke n’ibikapu.


text:
Umuzamu warindaga ishuri ry’ inshuke mu gihugu cya Brezil yatwitse abana bigaga mu kiburamwaka 9 n’ umwarimukazi wari uje kubatabara barapfa.
Ibi byabaye ku wa Kane mu gitondo ubwo uyu muzamu yageraga mu kigo yasinze akagiha inkongi.
Abana bari bapfuye kugeza ejo ku wa Gatandatu bari abana 8, ariko ku bw’ amahirwe make akandi kana k’ agakobwa kari karimo kuvurwa ibikomere katewe n’ iyo nkongi nako karaye gashizemo umwuka ku mugoroba wo kuri uyu wa Gatandatu tariki 7 Ukwakira 2017.
Byabereye ahitwa Janauba, umugi wo muri Brezil utuwe n’ abaturage bagera ku bihumbi 700.
Kugeza ubu abamaze gupfa n’ abantu 11 barimo abana 9 n’ umwarimukazi w’ imyaka 43 wabigishaga n’ umuzamu wateje iyo nkongi.
Abakomerekeye muri iri sanganya bagera kuri 40. Ikinyamakuru Folha de Sao Paulo cyandikirwa muri Brezil ku mugoroba wo kuri uyu wa Gatandatu cyatangaje ko 22 aribo basigaye mu bitaro batarasezererwa.
Uwabikoze nawe yarahiye arapfa. Ubuyobozi bwo muri kariya gace byabereyemo bwatangaje ko uyu muzamu yari afite ikibazo cy’ uburwayi bwo mu mutwe kuva muri 2014.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
Abaturage bo mu kagari ka Nganda umurenge wa Musaza mu karere ka Kirehe baravuga ko gahunda ya Girinka ihagaze nabi muri aka gace kubera ko bamwe mu bayobozi b’imidugudu banyereza inka zagenewe abaturage ndetse ngo n’abaturage bazihabwa maze bakazakwa mu buryo budasobanutse zikaburirwa irengero
Urugero rwa hafi aba baturage batanga ni urw’umusaza Hakizimana Emmanuel uzwi ku izina rya Kagorora uvuga ko ubuyobozi bwaje adahari maze butwara inka yari yarahawe.
Abaturage bazi ikibazo cy’uyu musaza nabo baravuga uyu musaza yanyazwe inka ye mu buryo butumvikana aho basaba ko yasubizwa inka ye dore ko ngo yari ayimaranye igihe kinini ayitaho,
Aba baturage kandi baranavuga ko n’ubusanzwe gahunda ya girinka itameze neza muri aka gace kuko ngo hari inka zagiye ziburirwa irengero bigizwemo uruhare n’abayobozi b’imidugudu .
Ku kibazo cy’uyu musaza uvuga ko yanyazwe inka Umunyamabanga nshingwabikorwa w,akagari ka Nganda Nduwayezu Emmanuel yavuze ko n’ubwo iyo nka yasaga n’aho ibayeho nabi ngo ntabwo bayimwambura ahubwo ngo barimo kureba uburyo yafashwa kuyitaho
Kubijyanye na gahunda ya Girinka bivugwa ko isanzwe itagenda neza muri aka gace , uyu munyamabanga nshingwabikorwa w’akagari yavuze ko agiye kubihagurukira ashingiye ku makuru azagenda ahabwa n’abaturage.
Kuba iyi gahunda ya girinka itagenda neza muri aka gace ngo bituma abagenerwa bikorwa aribo baturage badindira mu iterambere bitewe n’uko hari gahunda bagenerwa na Leta maze ntizibageraho uko bikwiye


text:
Ku isi hagiye habaho abantu batandukanye bagiye bafatwa nk’ibihangange abandi nk’intawari, ariko umugabo witwa Samusoni uvugwa muri Bibiliya Yera mu isezerano rya kera we arihariye kubera imbaraga zidasanzwe yari afite zari zihishe mu musatsi we, aricyo cyatumye tubasangiza amwe mu mateka y’uyu mugabo washwanyaguzaga intare nk’ubusa.
Uyu mugabo warushaga abandi bose imbaraga, ni umucamanza witwaga Samusoni. Imana niyo yamuhaga izi mbaraga zidasanzwe yari afite. Mbere y’uko avuka, Imana yari yarabwiye nyina ati ‘ugiye kubyara umwana w’umuhungu. Ni we uzafata iya mbere mu kuvana Abisirayeli mu maboko y’Abafilisitiya.’
Abafilisitiya bari abantu babi babaga mu gihugu cya Kanaani. Bari bafite ingabo nyinshi, kandi bagiriraga nabi cyane Abisirayeli. Umunsi umwe, igihe Samusoni yari agiye aho Abafilisitiya babaga, yahuye n’intare nini yaje yivuga imusatira. Ariko Samusoni yarayishe, ayicishije amaboko ye gusa. Si iyi ntare yishe gusa kuko yishe n’Abafilisitiya babi babarirwa mu magana.
- Samusoni yashwanyaguzaga intare mu busa akanayica
Nyuma y’aho, Samusoni yaje kubenguka umugore witwaga Delila. Nuko abatware b’Abafilisitiya basezeranya Delila ko buri wese muri bo azamuha ibiceri by’ifeza 1.100 mu gihe azaba abafashije kumenya ibanga ry’aho Samusoni akura imbaraga. Delila yashakaga kubona ayo mafaranga yose. Mu by’ukuri, ntiyakundaga Samusoni cyangwa ubwoko bw’Imana. Ni cyo cyatumye atitiriza Samusoni buri gihe amubaza igituma agira imbaraga nyinshi cyane n’aho azikura.
Amaherezo, Delila yashoboye Samusoni maze amumenera ibanga ku birebana n’imbaraga ze. Yaramubwiye ati “umusatsi wanjye ntiwigeze wogoshwa na rimwe kuva navuka, Imana yantoreye kuba umugaragu wayo wihariye witwa Umunaziri. Ndamutse nogoshwe, imbaraga zanjye zanshiramo”.
- Delila yaguyaguye Samusoni birangira amumeneye ibanga ry’aho akura imbaraga
Delila amaze kumenya ibyo, yabikiriye Samusoni, amusinzirira ku bibero. Hanyuma, yatumije umuntu maze aramwogosha. Igihe Samusoni yakangukaga, yasanze atagifite za mbaraga. Nuko Abafilisitiya baraza baramufata, bamunogoramo amaso maze bamugira umugaragu wabo.
Umunsi umwe, Abafilisitiya bakoze ibirori bikomeye byo gusenga imana yabo Dagoni, maze bavana Samusoni mu nzu y’imbohe kugira ngo bamukwene. Ariko umusatsi we wari warongeye kumera. Nuko Samusoni abwira umuhungu wari umurandase ati “reka mfate ku nkingi ziteze iyi nzu”. Hanyuma, Samusoni yasenze Imana imusubiza imbaraga, maze afata za nkingi. Nuko atera hejuru ati “mfane n’Abafilisitiya”. Muri uwo munsi mukuru hari Abafilisitiya bagera kuri 3.000 bose batikiriye mu nzu barimo nyuma yuko Samusoni ahiritse za nkingi zayo yari yafasheho nawe agapfana nabo atyo.
- Abafilisitiya basaga 3000 bose batikiriye mu nzu Samusoni yahiritse
Birashoboka ko ushobora kwibaza uti ese iyi nkuru yanyigisha iki, iyi nkuru ikwigishe kugira ibanga cyane cyane iryo wagiranye n’Imana yawe mu gihe ugitegereje kugera ku cyo yakugambiriyeho ndetse wirinda gushukwa n’uwo ari we wese.
Inkuru za Samusoni kandu ushobora kuzisoma muri Bibiliya Yera mu gitabo cy’Abacamanza uhereye ku gice cyaho cya 13 ugakomeza n’ibice by’icyo gitabo bikurikiraho.
Daniel MUKESHIMANA/Umubavu.com


text:
Rwanda: Ubutumwa Paul Kagame yagejeje ku banyamuryango ba FPR-Inkotanyi
Mu nama iherutse ya Bureau Politique ya FPR-Inkotanyi yayobowe na Nyakubahwa Paul Kagame, Chairman w'Umuryango FPR-Inkotanyi, akaba na Perezida wa Repubulika, abanyamuryango bibukijwe ko ibimaze kugerwaho na RPF n'igihugu muri rusange ari byiza kandi byinshi ariko tukaba dusabwa gukomeza kubinoza kubibungabunga no kubirinda kugira ngo bidasenywa cg bisubizwe inyuma.
Yagize ati: ”Muzirikane ko intambwe dutera igomba kutwereka ko hari izindi ntambwe nyinshi imbere; tugomba nazo kuzitera kugira ngo igihugu cyacu gitere imbere kinagire umutekano urambye, kuko nta rugendo rugizwe n'Intamwe imwe. Umuryango RPF-Inkotanyi, abanyamuryango n'abandi dufatanyije, twakoze ibikorwa byinshi bishoboka kuko ibidashoka ntawabiduhora”.
Chairman yabwiye abanyamuryango ko inshingano zabo zizwi ariko ko tugoma kuzirikana ko hakenewe sustainability kubyo tugenda tugeraho (for continued progress). Tugomba kujya dupima neza ibyo tugeraho tutibeshya cg ngo tubeshye kuko aribwo biduha guhora dutera intambwe.
Umuco wo kubazwa ibyo dukorera igihugu ni ngombwa (accountability) kandi mu bufatanye buri wese akumva ko afite responsibility mubyo ashinzwe.
Amatora y'abadepite ateganyijwe muri Nzeri.
Chairman yibukije Intore z'Umuryango ko mu bigerwaho byose tugomba guhora tureba niba dusubiza koko ibibazo by'Igihugu cyacu. Yagize ati: "Tuzi ibibazo byacu nk’abanyarwanda ariko se tubisubiza ku buryo bungana iki? Hari ibibazo bisanzwe by’ubukene, imibereho myiza , umutekano ndetse hakiyongeraho na pressure duterwa nabyo. Twirinde guteta ngo twibagirwe ko tugomba kubikemura bitugoye hato tutazaba like a spoiled child uhabwa ibyo ashatse igihe ashakiye kabone niyo yaba ahabwa n’ibidafite akamaro. Twe rero ntabwo dukwiye kwangirika”. Yavuze ko ibibazo tubamo bikwiriye kuturinda umuteto bikaduha gukorana Umuhate.
Nyakubahwa Chairman yibukije abanyamuryango ko bakwiriye kumva ko amateka yacu adusaba gukora cyane, mu nshingano zikomeye tugakora birenze uko ahandi bakora, twumve ko aho bibaye ngombwa ibyagakozwe n'abantu 10 byakorwa n'umuntu umwe cg 10 bagakora ibyagakozwe n'abantu 100. Akaba atari ugushaka kuvuna abantu ahubwo biterwa n'uko ibibazo duhanganye nabyo ubwabyo bikomeye bikaba bidusaba gukora ku buryo bukomeye. This must be the way of thinking based on our background. Ideology ya RPF irangwa no kwirwanaho dukoresha duke tukatubyaza byinshi kandi tukabyumva nk'abanyarwanda byaba na ngombwa tukabyumva nk'abanyafrika.
Twirinde umuco wo kutivuna cg kwitera ikinya tugakeka ko nta bibazo dufite kandi bihari. Nta kwibeshya, ibibazo birahari, tugomba guhangana nabyo. Kwitera ikinya tukishima binyuranye na Politiki ya RPF.
Uko RPF yavutse, uko yabayeho, n'uko yagihe ihangana n'ibibazo uRwanda rufite ntibyatwemerera guteta. Duharanire kubaka ejo heza.
Ntabwo tugomba gukora ibintu kuko biri popular cg bikorwa n'abandi. Tugomba gukora ibintu kuko bifite Agaciro. N'ubwo hari abadahita babyumva ako kanya iyo birimo agaciro bageraho bakabyumva. Ibyo twemerera abanyarwanda tuzirikane ko tugomba kubibagezaho. We Must deliver, tukagira umuryango ukora kandi abawugize bakuzuzanya. Abayobozi ba za Ministeri, ibigo n'izindi nzego bagomba gukora, gufatanya, bakubahana. Twamagane abantu babana badakorana neza, batavugana. Duharanire gushyira hamwe tuzirikana ko iyo duteshutse buri gihe bitugabanyiriza amahirwe yo gutera imbere.
Intambara turwana yahinduye isura.
Aha Chairman w'Umuryango yagaragarije abanyamuryango ko nyuma y'intambara yo kubohora uRwanda, guhagarika Jenoside, gusana no kubaka igihugu, ubu intambara turwana yahinduye isura.
Twatakaje abantu muri Jenoside ariko iyo urebye uko abantu basigaye batekereza uRwanda ubona ibintu bisubira inyuma. Kuri ubu abicanyi bafatanyije n'abantu bamwe bo mu bihugu byatereranye uRwanda mu gihe cya Jenoside ubu bafata VICTIMS bakaduhindura abicanyi bagafata abicanyi bakoze Jenoside bakaba basigaye bavuga ko aribo Victims. Ugasanga FDLR n'Interahamwe ubu basigaye bavugirwa nk’aho bahindutse Victims.
Ibi rero ntidushobora kubyihanganira ari nayo mpamvu hasabwa ubufatanye bwa buri wese mu kubirwanya.
M23 yabaye urwitwazo ariko hagamije kuyivanga n'uRwanda. Ibyaha byose byakorwaga muri DRC na M23 itarabaho basigaye ariyo babirega ariko ahanini bigaragara ko bashaka guharabika isura y'uRwanda no kurubuza gukomeza intambwe rumaze kugeraho. Dore zimwe mu mpamvu aba bantu basigaye baturwanya kandi bazi neza ko nta makosa dufite.
Baricara bakibaza bati?
1) Uru Rwanda rwari rwapfuye, ibibazo byarubanye byinshi, babyivanyemo gute atari twe (bo) tubibavanyemo?
2) Impamvu za Jenoside: N’ubwo ari abanyarwanda bayikoze ariko impamvu muzi zavuye hanze (external roots causes of genocide). Ntibifuza ko tubivuga cg ngo tugaragaze uruhare bagize muri Jenoside. Bahisemo kutugira twese abicanyi. Ngo ari abari mu
3) Iterambere ry'u
Ikindi tuzira nk'uRwanda ni uko abazungu ngo bavuga natwe tukavuga. Ingero HE yatanze ni nyinshi aho agaragaza ko abazungu bamwe basigaye bavuga ngo kariya gahugu kishyizeho. Kari strong. Urababwira bakagusubiramo. Ubundi bakibaza impamvu kaba strong kandi DRC ikaba weak. Chairman yagaragaje ko uRwanda rutakwifuza na rimwe ko Goma cg DRC imera nabi cyane ko nk'ibihugu bituranye buri wese akenera undi mu guhahirana.
Mu gusoza ijambo rye, Chairman yasabye Intore z'Umuryango n'abanamuryango gufata umwanya wo gutekereza bihagije (byimbitse) kandi uko gutekereza kukabongerera imbaraga zo gutera intambwe tugana imbere.
Duharanire kwandika amateka yacu. Tugaragaze ukuri ahashoboka hose kuko nitutabikora bazabyandika uko bishakiye kandi mu nyungu zabo.
Asaba abanyamuryango gukoresha ubwonko n'ubwenge ariko bakabuhuza n'umutima. Brain integrated with the heart.
Ngayo, nguko. Dukomeze imihigo.


text:
kwikinisha ni uburyo bwo kurangiza ibibazo by’igitsina umuntu ahura na byo mu buryo bwa kamere. Muri rusange umuhungu cyangwa umukobwa ageraho akumva arashyutswe kandi umutima we ugatekereza cyane ibirebana n’igitsina. Ibi ni kamere muntu .Ni ko turemye.Igitsina cyawe gikora amasohoro, umubiri wawe ukagutegeka kumva ushaka kuyasohora kugira ngo haboneke umwanya wo gushyiramo andi masohoro. Bumwe mu buryo umubiri wirukanamo amasohoro ni igihe uba uryamye “ukarota”. Ukisohoreraho usinziriye. Ubundi buryo ni ugusohora ubishaka ubinyujije mu kwikinisha.
Kwikinisha ntacyo bishobora kugutwara nubwo bivugwaho byinshi n’ababirwanya. Ntibituma Imboro yawe iba nto cyangwa nini, ubyara cyangwa utabyara, ntibikubuza gukura, ntibitera cancer yo mu amabya cyangwa yo mu gituba. Usibye ko hari uburyo bwinshi bwo kwikinisha ariko bwose akaba atari bwiza ku gitsina cyawe. Ingaruka mbi yonyine ku kwikinisha ni ukubikunda cyane bikaguhindura umugaragu,ntibikugirire akamaro ahubwo ukabikorera kubikora, indi ngaruka ni isoni akenshi abikinisha bakunze kugira mu mitima yabo no guhora biyita abanyabyaha. Kwikinisha bituma uvumbura igitsina cyawe bikagufasha kumenya uko uzagikoresha ubonye uwo mu bikorana mu mutekano. Binakurinda guhuza igitsina n’undi muntu mudafitanye gahunda, bikakugabanyiriza risque y’indwara z’ibitsina
INKURU BIFITANYE ISANO
Isomo ryo Kwikinisha ku Bagore n’Abakobwa
Kwikinisha:Gushimishwa n’Igitsina Ntawe Mufatanyije!
Icyo Ubushakashatsi Buvuga Ku Kwikinisha
Mbese Kwikinisha Hari Icyo Byantwara?
Mbese Abagabo Bafite Abagore Barikinisha?
Kwikinisha, Umugore no Gusohora


text:
Mu kiganiro na Inyarwanda.com, Yves Kana umwe mu bagize itsinda rya Trezzor, ubwo batugezagaho amashusho yayo, yadutangarije impamvu bayisubiyemo. Yagize ati:
Urubyiruko rwinshi ntirwita ku butumwa buri muri iyo ndirimbo kuko baba bumva ari karahanyuze bitabareba. Twebwe twayisubiyemo kugira ngo tugarure bwa butumwa mu rubyiruko kuko urukundo rw’iki gihe usanga rushingiye ku bintu byashira na rwo rugashira. So, urubyiruko twige gukunda urukundo nyakuri. Yves Kana wo muri Trezzor
Kanda hano urebe amashusho y'iyi ndirimbo


text:
Umuceri ni kimwe mu mafunguro agiye afite akamaro mu mubiri wacu ku bijyanye no gutanga ingufu.
1.Utanga imbaraga ku muntu uwurya.
2. Umuceri wijimye (riz brun ) ufasha kwirinda indwara zimwe na zimwe nk’iz’umutima, diyabeti, umubyibuho ukabije ndetse n’ubwoko butandukanye bwa za kanseri.
3.Umuceri ufasha kwirinda imikorere mibi y’amara . Umuceri wumukije, ifarini y’umuceri ndetse n’amazi y’umuceri uhiye ukaba ufasha ku bana bato barwaye impiswi.
Urubuga rwa doctissimo rukomeza ruvuga ko Umuceri ugira intungamubiri zikubiyemo poroteyini (proteine) ndetse na guruside (glucide) ; umuceri rero ukaba ufasha uwuriye kugira ibiro biri ku rugero.
Abahanga mu by’ imirire bavuga ko ari byiza kurya amafunguro arimo guruside ku ijanisha rya 50% bakavuga ko umuceri ari byiza kuwufatisha andi mafunguro cyane nk’imboga. Aba bahanga barangiza batanga inama zo kudakabya kuwurya kugira ngo ingorane zo kurya umuceri mwinshi zitamugeraho nko gushishuka mu biganza ndetse no mu birenge.


text:
Kuri uyu wa kane urubyiruko rw’abanyeshuri bagize umuryango wa AERG na GAERG muri kaminuza ya UNIK i Kibungo rwasuye abahoze mu ngabo za APR zabohoye u Rwanda bamugariye ku rugamba rurabaremera kandi rubashimira ubutwari mu guhagarika Jenoside.
Iki gikorwa bagikoreye mu mudugudu wa Musamvu Akagari ka Karenge mu murenge wa Kibungo basura bamwe mu bamugariye ku rugamba rwo kubohora u Rwanda no guhagarika Jenoside.
Bigabanyijemo amatsinda, bamwe bajya gukata icyondo cyo kubumbamo amatafari, amandi gukora amasuku, abandi kubaka uturima tw’igikoni, ari nako abandi baganiriza izi ntwari zamugariye ku rugamba rukomeye.
Uru rubyiruko ruvuga ko ibi bikorwa biri mu rwego rwo kugaragariza aba babohoye igihugu bakamugara babazirikana kandi babashimira kuba u Rwanda igihugu gitekanye none kandi kibaha amahirwe yo gutera imbere.
Viateur Niyongira wo muri uru rubyiruko ati “Ibi biranyubaka k’umutima ndetse bihita binyereka ko inzira yabo yari inzira nziza yo kugarura amahoro no kugarura agaciro k’ubanyarwanda muri rusange tuba rero tugirango tubabe hafi tubashimire ibyo bakoze.”
Captain (retired) Leandre Rugema wahoze mu ngabo za APR wamugariye ku rugamba yashimye cyane uru rubyiruko rwatangiye igikorwa cyo kumwibakira igikoni yari akeneye cyane.
Capt Rugema ati “Nubwo ntabona (afite ubumuga bwo kutabona) ariko ndumva ibyo mwakoze kandi ndabashimiye cyane.”
Dr Jean Pierre Dusingizemungu uyobora IBUKA, umuryango uharanira inyungu z’abacitse ku icumu akaba n’umuyobozi wungirije wa UNIK yavuze ko amaboko y’urubyiruko ariyo afite uruhare rukomeye mu kugeza igihugu ku iterambere no ku bikorwa byiza nk’iki.
Dr Dusingizemungu yasabye uru rubyiruko hamwe n’urundi rwose mu Rwanda gukomeza kugira uruhare mu guhindura imibereho y’abanyarwanda
Uru rubyiruko rwatangije icyumweru ngarukamwaka cyo gufasha kandi abatishoboye basizwe iheruheru na Jenoside yakorewe Abatutsi ku nsanganyamatsiko ivuga ngo “Kurokoka binyibutsa gushima.”
Elia BYUKUSENGE
UMUSEKE.RW/Ngoma


text:
Video zo Guswera Zitandukanye
Video zo Kunyaza Umukobwa
Video zo Guswera Zigezweho
AMOKO Y’IBITUBA
IGITUBA CY’URUBUNDANKARI
Ni ubwoko bw’igituba kinini gifite ipfupfu, ugifite uhita ukibona munsi y’uruhago. Icyo gituba giteye nk’idegede. Abagore bagifite baranyara cyane kandi kandi akenshi usanga bahora bishimye. Iyo bashyutswe barinyarira nyangwa bagasobagura.
Abagore bafite ubwo bwoko bw’igituba bakunze kwambarira amapantaro mu mutima kandi akenshi bahazwa no kunyazwa gusa. Iyo umugabo nta gatege,ntakunde kumuswera kenshi amusambaniraho kugira ngo ashire ipfa ry’imboro.
IGITUBA CY’INJUMA
Ni ubwoko bw’agatuba gato, gafite ka rugongo gatoya, n’utugoma duto, n’udushino duto ndetse gakunze kuba kadakunnye.Ubwo bwoko bw’udutuba dukunze kugirwa n’abakobwa n’abagore b’ibishegabo.
Abagore bafite injuma barangwa no kurakazwa n’ubusa ndetse bakagira ubwira mu byo bakora byose, ntibagira umwanya wo kwiyitaho.
IGITUBA CY’URUKAMBA
Ni igituba cyiza cyuzuye imbere, akenshi umugore ugifite ngo arakigendera ku buryo agerageza kukigaragaza. Iyo yambaye ikanzu kiyishushanyamo. Ugifite agenda yemye,akakiringana kuko abagabo bagikunda cyane akaba ariyo mpanvu imwe ituma abagore bambara amapantaro ababoshye ngo gikunde kishushanye ari igisate!
Abagore bagifite basetswa n’ubusa kandi iyo baswewe barataka cyane bigaragaza kwishima gukabije, bakunze no kunyara cyane.
IGITUBA CY’UMUSHUBATI
Ni igituba giteye nk’ipapayi kiza imbere kandi kikagira uburebure, abagore bagifite bakunze kuba abasambanyi cyane, ngo umushubati uraryaryata cyane kandi banyara udusoko.
Umushubati ugira rugongo itukura cyane kandi imishino ikirabura n’imigoma ikaziga ubwirabure bukabije. Uumugore ugifite iyo yambaye imyenda imufashe wagirango afite imboro!
Abagore bafite ubwo bwoko bw’igituba bakunda kugira inzenya zirangwamo guswerana kandi iyo barangije izo nkuru usanga bazanye urukonda mu makariso.Bitwaza, udupapuro twabugenewe two kwitunganya.
IGITUBA CY’UMUSHOKANNYO
Ni igituba kirekire ariko kitagaragara imbere, abagore bagifite bakunda guswererwa inyuma kuko kiba kimeze nk’amabya y’ingurube, gikunze kuzana urukonda, kigira umushyukwe cyane kandi abagore bagifite bakunze kuba abahanga.
Umugore ufite igituba cy’ umushokannyo ntanyara cyane ahubwo n’utwo anyaye twuma vuba.Bakunze guceceka n’aho bitari ngombwa.
AGATUBA K’AGATOMA
Ni agatuba gatoya gafite ipfupfu, kagira rugongo irumbaraye, imishino migufi,karirabura ku migoma, iyo ukarebeye mu ikariso wagirango ni umucungwe. Abagore bafite igituba cy’ agatoma bakunda siporo kandi bakunze kugira utubuno dutereye hejuru. Kandi iyo babanyaje bazana igifute cy’urufuro aho kuzana inkari z’amavangingo, ngo iyo barangije akenshi biterera hejuru ndetse bakaboroga.
IGITUBA CY’URWESO
Ni igituba gifite imiguno minini na rugongo ndende, ariko imishino y’urweso ikunze kuba migufi. Abagore bafite urweso bakunze kunyara cyane kandi ngo iyo basobye bakunze kwinyarira bigatuma bapfukaho kugirango zishokere hasi.
Barangwa no kugira impuhwe kandi bagira ubwoba cyane, n’iyo babyaye bagira amashereka menshi y’urwunyunyu.
IGITUBA CY’IGIKONO
Igikono ni igituba kitakunnye kandi gifite rugongo nini n’imishino migufi ubundi ugasanga ari ntayo. Gifite imigoma minini kandi gisanganya amayasha y’umukobwa cyangwa umugore.
Abakobwa bagifite bakunda kubura abagabo kuko ntibakunda no guswerwa kuko ahatuma baryoherwa hadahari.
Umugore ufite igikono kabone n’iyo yabyaye imbyaro zingahe ntashobora kunyara. iyo baramukazi be bamwamburaga bagasanga agifite bamuhuhiragamo ivu bati” uzikungurire ntuzakungurire umuryango wacu.”
Ngayo amoko y’ibituba.Hari ubundi bwoko uzi wadushyiriraho,kandi niba hari aho twibeshye wadutera akamo.


text:
Muri iyi minsi abantu baharaye cyane gushinga ingo bamwe batwite abandi bakabyara batararwubaka, ibyo bita “AVANCE” , uyu munsi twabegeranirije impamvu atari byiza guhuza ibitsina mbere yo kurushinga.
- Kuba umuhungu wamukurura ntibishatse kuvuga ko agukunda
Umuhungu ashobora kuba akunda uburyo usa n’uko uteye, akumva mwakorana imibonano mpuzabitsina. Numara rero kumwemerera ko ibyo yifuza abigeraho azahita yumva ko yagufashe kandi nta kindi kigomba kwiyongeraho uretse kuryamana nawe gusa. Nuramuka rero utangiye kugenda ugabanya uburyo wamwitwaragaho uzabona umubano wanyu ugenda uyoyoka gahoro gahoro. Urumva rero ko nta mpamvu yo guhubukira kuba wahita uryamana n’umusore urimo kugutereta.
- Iyo wihutiye gukorana imibonan ompuzabitsina n’umuhungu arimo kugutereta ahita abonako uri umuntu woroheje
Iyo ubimwemereye hakiri kare ngo agaciro yaguhaga kagenda gashira ndetse n’uburyo yakubahaga bikagenda bigabanuka mu gihe nyamara iyo mugitangira guteretana aba yarakubwiye ko azakubaha igihe cyose. Ariko mu gihe kiriya gikorwa gihise kiba mu buryo bwihuse uburyo yakubahagamo butangira kugenda bugabanuka umunota ku munota.
- Niba ushaka kubaka umubano ukomeye ntuzite cyane ku byo umuhungu muri gukundana agushakaho
Ikintu ugomba gukora igihe umuhungu agutereta ni ukubanza ukamumenya neza, ukamenya imyitwarire ye ndetse ukanamenya niba agukunda by’ukuri, ubundi ibindi bikaza nyuma.
Ugomba nawe kwisuzuma ukabanza ukareba niba ntacyo byakubangamiraho igihe waramuka uryamanye n’umuhungu urimo kugutereta hakiri kare. Ugomba kubanza ukabitekerezaho hanyuma ibyo uzatekereza nibyo bizakubwira niba koko mugomba gukorana imibonano mpuzabitsina mu gihe cya vuba cyangwa niba uzabanza ugategereza. Ahangaha ushobora gufata umwanzuro ukavuga uti: “Nzaryamana nawe maze kumumenya, hashize amezi make cyangwa se twaramaze kurushinga”.
- Iyo bibaye hakiri kare hari gihe utabona ibintu agukorera ahubwo ukibonera uburyo ameze mu buriri
Iyo wihutiye gukorana imibonano mpuzabitsina n’umuhungu mugiteretana, hari igihe uhita utangira guhindura uko wamubonaga: aho kumubona nk’umuntu mukundana ugomba kukwitaho mu buzima bwa buri munsi ahubwo ukamubonamo undi mu muntu. Igihe uzaba umeze gutyo umubano wanyu ntaho uzagera.
Ibintu byo gukora imibonano mpuzabitsina si ibyo guhubukirwa ahubwo bisaba kubanza kwitonda, ugashyiramo ubushishozi. Umusore nakubwira yumva igihe cyageze ngo muryamane wowe uzajye umwihorera, ntiwite ku byo akubwira ahubwo nawe utekereze ufate icyemezo kikunyuze kuko kugendera ku byifuzo n’ibyiyumvo bye gusa bishobora kugukoresha ibintu udashaka. Niba ari umuhungu ugukunda by’ukuri azakomeza agutegereze.


text:
Ndabatumiye mwebwe abacyizera ko impinduka nziza ishoboka mu Rwanda. Banyarwandakazi, Banyarwanda, Bayobozi b’amashyaka ya politiki ya Opozisiyo namwe muyoboye Amashyirahamwe ya Sosiyete sivile nyarwanda, Nshuti zacu namwe mwese mwikundira igihugu cy’u Rwanda , 1.Nzinduwe no kubatumira mwebwe abacyizera ko impinduka nziza ishoboka mu Rwanda kugira ngo tuzahurire i Buruseli kuri iki Cyumweru taliki ya 31 Nyakanga 2016, guhera saa munani z’amanywa (14:00) , mu cyumba cy’inama kiri Rue Eloy 80, Anderlecht 1070, kugira ngo njyewe n’ikipe dufatanyije tuganire namwe birambuye ku…
Read More Read More
Gutanga inshingano Mu rwego rwo gukomeza kwisuganya mu gihe twitegura kujya gukorera politiki mu Rwanda, turamenyesha Abataripfana bose n’abakunzi b’Ishyaka ryacu ko Komite Nyobozi y’Ishyaka ISHEMA RY’U RWANDA yateraniye i Paris ku cyumweru taliki ya 24 Nyakanga (7) 2016 yahaye Bwana Jean Bosco HABIYAREMYE inshingano zikurikira : (1)Kuba KOMISERI ushinzwe Ubukangurambaga mu gihugu cya Norvege (2) Ubutumwa n’ububasha bwo gukusanya inkunga yo gushyigikira gahunda yo kujya gukorera politiki mu Rwanda no kuyigeza mu isanduku y’Ishyaka ISHEMA. Bityo rero, guhera kuri…
Read More Read More
I. Isomo ryo mu gitabo cy’Intangiriro 18, 20-32 Abashyitsi batatu ba Abrahamu bari bagiye kujya muri Sodoma. Nuko Uhoraho aravuga ati “Induru iterwa na Sodoma na Gomora imaze kuba ndende, n’icyaha cyabo kirakabije ! Ngiye kumanuka ndebe niba iby’induru yangezeho ari ko babigenjeje koko. Niba atari byo kandi na byo mbimenye.” Ba bagabo bagenda berekeje i Sodoma, Abrahamu we akomeza guhagarara imbere y’Uhoraho. Abrahamu aramwegera ati “Koko ugiye kwica intungane hamwe n’umunyabyaha ? Hari n’aho wenda haboneka abantu mirongo itanu…
Read More Read More
Nk’uko byatangajwe n’Ubuyobozi bukuru bw’Ishyaka ISHEMA na Nouvelle Génération, bikaba byaranyujijwe mu bitangazamakuru no ku mbuga zinyuranye, umukandida w’Ishyaka ISHEMA ku mwanya wa Prezida wa Repubulika mu matora ateganyijwe m’uw’2017 mu Rwanda, Padiri Thomas NAHIMANA, yatangiye ingendo hirya no hino mu bihugu bitandukanye mu rwego rwo gusezera ku banyarwanda babituye, kumva ibibazo byabo, kubasobanurira no kubakangurira gushyigikira politiki yo kujya gukorera mu Rwanda, aho we n’ikipi azaba ayoboye bazagera m’Ugushyingo 2016 hagamijwe kwandikisha Ishyaka ISHEMA, bikazakurikirwa nyine no kwiyamamaza. Rero…
Read More Read More
Par Ndereyehe Charles [1] 1. Introduction Le 24 février 2016, je publiai un article[i] en Kinyarwanda qui analysait les récentes publications[ii] parues sur l’agriculture au Rwanda. Comme dans les analyses antérieures [iii] – [iv], je soulignais encore que la politique économique du gouvernement rwandais, dominé par le FPR (Front Patriotique Rwandais), avait amené l’agriculture rwandaise dans l’impasse[v]. Beaucoup de journaux locaux continuent à publier dans le même sens, en mettant en exergue le contraste entre les statistiques luisantes d’augmentation des…
Read More Read More
Ishema Party and the New Generation Coalition: Invitation to the farewell conferences. 1. In order to materialize the plans of ISHEMA Party and the New Generation Coalition of leaders, 2. In order to honor the promise we made unto Rwandans to return to Rwanda to exercise our political rights and work hand in hand with the people as we struggle to build a nation where democracy prevails and based on values of the Truth , Intrepidness and Social justice, 3….
Read More Read More
Muzamfashe gusohoza neza inshingano Bataripfana bavandimwe , ncuti namwe mwese mwikundira Ishyaka ISHEMA ry’u Rwanda, Ndabasuhuza. Ninjiye mu Ishyaka ry’Abataripfana kuko nakunze ibitekerezo bikubiye mu mushinga rishyize imbere, nshima n’abantu bayoboye uwo mushinga. Guca ukubiri na politiki yubakiye ku kinyoma ahubwo ugashyira imbere UKURI; ugahagarika ibyo guhora wigira Nyamukubitwa, Nyamwigendaho cyangwa Ntibindeba ahubwo ukishakamo UBUTWARI bwo kwitanga mu buryo bwose bushoboka ufatanya n’abandi kugira ngo UBUTABERA bwimakazwe mu gihugu nk’icyacu cyazonzwe n’ubutegetsi bw’igitugu. 1. Gahunda dufite ni ugushishikariza Abanyarwanda…
Read More Read More
Igihe kirageze : ISHEMA RY’U RWANDA NA NOUVELLE GENERATION BARABARARITSE MU BIGANIRO MBWIRWARUHAME BYO GUSEZERA KU BANYARWANDA BABA MU BULAYI NO MURI AFURIKA. 1. Mu rwego rwo gushyira mu bikorwa gahunda ishyaka ISHEMA na Nouvelle Génération bihaye no kuzuza amasezerano bagiriye Abanyarwanda yo kujya gukorera politiki mu Rwanda kugira ngo twegere rubanda maze dufatanye guharanira ko igihugu cyacu kigira ubuyobozi bushingiye kuri Demokarasi inyuze mu kuri no mu gusaranganya ibyiza by’igihugu, 2. Dushingiye kandi ku myanzuro ya Kongere isanzwe y’ishyaka…
Read More Read More
ISHEMA PARTY : Gutanga inshingano 1.Mu rwego rwo gushyira mu bikorwa icyemezo cyafashwe na Kongere y’Ishyaka Ishema ry’u Rwanda yateraniye i Buruseli kuva taliki ya 15 kugeza ku ya 17 Mutarama (1) 2016; 2.Dushingiye kandi ku mwanzuro w’inama ya Komite Nyobozi y’Ishyaka Ishema yateraniye i Paris taliki ya 19 Kamena(6)2016; 3.Turamenyesha Abarwanashyaka bose b’Ishyaka Ishema, abakunzi baryo na rubanda ko Madame Yvonne UWASE yahawe inshingano zikurikira: (a) Komiseri ushinzwe Ubukangurambaga (Commissaire à la mobilisation) (b)Umukozi n’umuyobozi w’ibiro by’ubunyamabanga buhoraho (…
Read More Read More
The Commonwealth Secretariat welcomes Rev Father Thomas NAHIMANA and his delegation. 1.After his visits in Australia, Canada, the United States of America and at the European Union office, Reverend Father Thomas NAHIMANA, the presidential candidate of the Rwandan opposition for 2017 elections and his delegation met the Commonwealth Secretariat on July 4th, 2016. 2.It was on the agenda of the trip held in London, UK, from July 3rd to 5th, 2016 on which Rev Fr Thomas NAHIMANA was accompanied by…
Read More Read More


text:
Umukobwa wo muri Bresil wavutse atagira ururimi agakomeza kwitabwaho n’abaganga, yashoboye kuvuga agize imyaka 23 nk’uko umwe mu baganga bamuvuye yabibwiye itangazamakuru.
Uwo mukobwa uzwi ku izina rya Auristela Viana da Silva yavutse adafite ururimi rutuma umuntu avuga. Igitangaje ubu nyina umubyara n’itsinda ry’inzobere ziremeza ko abasha kuvuga nubwo adidimanga.
Frederico Salles, umwe mu nzobere zavuye uyu mukobwa, yatangarije urubuga 7 sur 7 ko ubumuga nk’ubu bushobora kuganisha ku rupfu cyane cyane bitewe n’uko umeze atyo aba adashobora kurya, akaba ari yo mpamvu impinja nyinshi zipfa bitaramenyekana ko zifite ikibazo nk’iki.
Auristela Viana, wavukanye ubu bumuga bwo kutagira ururimi, yakomeje kuvurwa kugeza ku myaka 16, binanirana ko aterwamo ururimi rutari karemano.
Aganira n’ikinyamakuru Correio Braziliense, cyo muri Bresil, Salles yagize ati “ Mu kuziba icyuho cy’ahagombye kuba hari ururimi, twagerageje kurambura igufwa ryo mu musaya.”
Kubaho k’uyu mukobwa ngo abikesha uruhare rwa nyina wamushakiye bibero ituma amata ahita agera mu muhogo, mu gihe nta kindi kintu yashoboraga kurya.
Kuri ubu ngo ashobora gukurikirana amasomo mu ishuri ry’ubuforomo, aho avuga ko ubuzima bukomeza.


text:
Ibishyimbo abantu bamenyereye kubirya babitetse uko bimeze, ariko ubu iby’umuhondo bisigaye bikorwamo ibintu bitandukanye ndetse bakabiryamo n’umutsima.
Amakuru ikinyamakuru Izuba Rirashe gikesha abahinzi b’ibishyimbo by’umuhondo bo Murenge wa Mamba, kuri uyu wa 07 Gashyantare 2011, batangaje ko ibishyimbo by’umuhondo babikoramo umutsima wo kurya kuko bivamo ibintu byinshi bitandukanye.
Mukantabana Venancie umugore warimo kubicururiza mu isoko ry’ I Mamba mu Karere ka Gisagara, yatangarije iki kinyamakuru ko ibyo bishyimbo by’umuhondo bitagura igiciro kimwe n’ibindi kubera ko bikorwamo ibintu bitandukanye byo kurya.
Mukantabana yakomeje agira ati “ibi bishyimbo by’umuhondo ni byiza cyane kandi kuba bigura igiciro cyo hejuru y’ibindi bisanzwe, twe abaturage twahisemo kubyita izina rya koruta (coltan) kuko bizana aamfaranga menshi ku wabyejeje.
Ibyo bishyimbo kandi bikorwamo ibintu byinshi bitandukanye ariko babanje kubitunganya.
Birasheshwa ku mashini zishya amasaka cyangwa ibindi binyampeke, hanyuma ifu yabyo bakayikoramo igikoma,umutsima wo kurya, ndetse umuntu abiryamo isosi ari yo nyine cyangwa akayivanga no mu bindi biryo.
Kanyamasovu Samuel Agronome w’Umurenge wa Mamba, yatangarije ikinyamakuru Izuba Rirasheko ibyo biishyimbo ari byiza kandi byera cyane.
Abaturage bakunze kubihinga byabanje kubabyarira inyungu nyinshi cyane no kubongerera umusaruro uhagije ku buryo wasangaga umusaruro w’iyo mbuto wabaga ukubye kabiri umusaruro w’ibishyimbo bisanzwe.
Agoronome yakomeje atangaza ko abaturage baje kujya babishesha bakabiryamo umutsima ndetse bagakuramo n’ifu yo kunywamo igikoma no gukoramo isupu yo gushyira mu bindi biryo.
Yakomeje atangaza ko hari gahunda yo guhinga ibyo bishyimbo nk’imbuto y’indobanure kugira ngo bizazamure mu bukungu abahinzi.
Ernestine Musanabera